
Parlamento y CAft tin nan propio competencia y autoridad 


ORANJESTAD - Presi- 
dente di parlamento di 
Aruba, Ady Thijsen ta 
haya cu e informacion cu 
a wordo divulga den pren- 
sa, unda ta referi na presi- 
dente di e organo di su- 
pervision CAft, Raymond 
Gradus su declaracion, a 
wordo duna otro inter- 
pretacion. E ta referi na e 
website di noticia Noticia 
Cla. Segun sr. Thijsen, es- 
aki no tin di haber ken tin 
poder, ya cu cada institu- 
cion tin nan competencia 
y autoridad. 

Den su edicion di ayera Bon 
Dia Aruba tambe a referi na e 
noticia aki, caminda ta wordo 
bisa cu sr. Gradus a declara 
cu como colegio di supervi- 
sion nan tin instrumentonan 
pa sugeri medida contra 
Aruba. Esaki ta a base di nan 
tarea describi den e ley di 
Landsverordening Aruba fi- 
nancieel toezicht (LAft). E1 a 
splica segun e noticia divulga 
cu parlamento ta determina 
e presupuesto pero CAft ta 
wak e presupuesto desde nan 
responsabilidad, mustrando 
cu defacto CAft tin e ultimo 
palabra y no parlamento. 

Presidente di parlamentario, 
sr. Thijsen a bisa cu el a scu- 


cha loke Gradus a declara. Te 
hasta nan tabata den un re- 
union unda e miembronan 
di e comision fmanciero eco- 
nomico a papia cu ne. “Segun 
mi opinion ta cu sr. Gradus 
no bisa esey ,” e di. E ta bisa 
cu loke a wordo treci dilanti 
no ta cuadra. “Gradus tambe 
ta bisa, a nos ta esun cu ta di- 
cidi riba e begroting. A nan 
tin cu wak e normanan,” 
presidente di parlamento a 
di. Tambe e ta haya cu tur cos 
ta depende con sr. Gradus su 
contesta ta wordo interpreta. 

Segun presidente di parla- 
mento den e reunion cu e 
comision parlamentario a 
sostene cu sr. Gradus, el a 
trece dilanti cu ta bay tin un 
ley LAft nobo y ta bay tin un 
protocol nobo. Y e landsver- 
ordening aki mester tuma 
luga den seno di parlamento. 
Nan ta bay debati riba dje y 
nan tin cu bay vota riba dje, 
segun sr. Thijsen nan ta pone 
contenido den dje, ya sea cu 
mester cambio of o den dje. 
Pues parlamento no ta perde 
su propio autoridad y compe- 
tencia den cuadro di estado di 
derecho. 

E ta splica cu cada un di e or- 
ganonan tin su competencia 
of mesun autoridad. CAft tin 


su autoridad a base di e ley 
LAft y basa ariba e protocol di 
2015. Pues segun presidente 
di parlamento, CAft tin cierto 
autoridad. Di nan banda, par- 
lamento tin un autoridad a 
base cu Aruba ta un estado di 
derecho cu tin trias politica, y 
nan ta e poder legislativo. 

E tempo aya na 2014 Aruba a 
haya un KB a base cu no ta- 
bata cumpli cu e artikel. 43 
di statuto. Nan a bin cu un 
protocol y a base di esey nan 
a pone cu CAft ta un cole- 
gio di supervision pa 3 aña. 
Nan por bin cu sugerencia of 
opinion y a base nan suger- 
encia, conseho di minister di 
Reino por determina kico ta 
haci cu e sugerencia di CAft, 
ya sea cu ta duna un KB na 
gobierno of no. 

Presidente di parlamento ta 
bisa cu parlamento como 
estado di derecho caminda 
Aruba ta un pais autonomo 
den reino, nan ta funciona 
como representante di pueb- 
lo. No ta asina cu CAft por 
duna parlamento un KB ya 
cu e organo legislativo aki ta 
traha a base di autoridad cu 
nan tin. Tambe a base di sta- 
tuto y loke nos constitucion 
ta describi. 



Firma di contracto colectivo ta garantisa paz laboral na 

Caribbean Palm Village Resort 


ORANJESTAD - Pa presi- 
dente di sindicato STA, 
Diego de Cuba, e contrac- 
to colectivo (CAO) cu nan 
a firma ayera cu gerencia 
di Caribbean Palm Village 
Resort tabatin su reto pa- 
sobra semper nan ta nego- 
sha pa bay dilanti. Aunke 
e biaha aki nan a tene 
cuenta cu e situacion di e 
compania. Cu e firma di e 
documento aki e ta haya 


cu pas laboral por reina te 
otro aña. 

Di parti di gerencia di Ca- 
ribbean Palm Village Resort, 
Hans Vink ta esun cu a par- 
ticipa den e negociacion di e 
CAO aki. E ta haya cu e ne- 
gociacion a tuma luga den 
corto tempo y el a elogia e 
cooperacion cu e sindicato a 
duna pa logra e meta aki. “Mi 
ta gradici cu nos a logra locual 


nos a pensa cu ta bon tanto 
pa e trahadonan como pa e 
compania”,e di. 

Contracto colectivo pa 2 
aña 

E ta un contracto colectivo 
corto di 2 aña pa un grupo di 
alrededor di 60 trahado. Se- 
gun e sindicalista e CAO ta 
contene mayoria di cosnan 
cu ta necesario. Nan tin nan 
salario sigura. Tambe nan tin 


bono di Pasco, plan di spaar, 
placa di vakantie. Nan a logra 
bin cu un lump sum cu ta 
wordo reparti den dos pida. 
Nan ta haya mita aworaki na 
juni y e otro mita na decem- 
ber. Na 2019 nan tin tambe, 
pero reparti den tres parti. 

E proceso di negociacion di e 
CAO aki a hiba tur dos parti 
pa tene cuenta cu e desaroyo 
di e negoshi di time share na 
Aruba. Loke antes tabata un 
negoshi den splendor awor 
e ta birando menos. Den e 
parti aki e sindicalista a bisa 
cu esaki ta birando un reto pa 
e hotel, pasobra logicamente 
nan entrada ta baha. 

Aparte di esey gerencia di 
e hotel aki a haci inversion 
grandi pa mantene nan cali- 
dad na halto. A pesar di e 
circunstancia aki STA ta sinti 
cu nan por a logra algo cu ta 
beneficia e trahadonan ‘y cu 
nan a keda contento cu ne.’ 
Nan a vota y mayoria abso- 
luto a bay di acuerdo cu ne. 

P’esey nan a firme pa un du- 


racion cortico, pasobra ya pa 
otro aña februari nan lo ta 
bezig atrobe negoshando un 
CAO nobo. “Den e bida di 
time share bo tin cu traha bo 
presupuesto hopi adelanta, y 
esaki no ta diferente pa Ca- 
ribbean Palm Village”,e di. 

E ta un CAO di corto ya cu 
otro aña STA kier cuminsa 
papia riba aumento general. 
Nan a wak cu actualmente 
no tin espacio pa esaki. “No 
ta prudente pa nos sigui pu- 
sha e compania. P’esey nos 
a bin cu un acuerdo pa bin 
cu un lump sum,” el a bisa. 
Otro aña nan kier negosha un 
CAO mas largo, pero esaki ta 
depende di e situacion di e 
hotel tambe. 

E sindicalista ta haya cu e cos- 
to pa haci negoshi na Aruba ta 
‘bastante pica.’ Tin diferente 
factor pero sigur e belasting- 
nan cu tin ta un carga pisa. 
Na februari si e situacion di 
e resort aki ta duna, STA lo 
considera pa pidi mas benefi- 
cio pa nan trahadonan. 

Maneho nobo Dimas y management team interino pa Migracion Aruba 

Hefe di Warda Nos Costa poni como ‘non-actief ’ 




ORANJESTAD - Riba 
termino corto e maneho 
diario di Warda Nos Cos- 
ta y Instituto Alarma y 
Siguridad Aruba (LASA) 
lo conoce un cambio. Pa 
Warda Nos Costa esaki ta- 
bata minister su pasonan 
tuma ora a bay pa expulsa 
un hoben di 15 aña di edad 
cual tabata bou capa di 
asilo politico y bou guia di 
Cruz Cora. 

Segun minister di husticia, 
siguridad y integracion An- 
din Bikker (POR) durante 
fin di siman a expulsa e ho- 
ben aki cu tabata bou capa 
di asilo politico ‘sin consulta 
cu mi bureau ora mi tabata 
di bishita na Corsou’. Esaki 
segun e minister ta pone pais 
Aruba den un situacion dificil 
si mira e compromisonan cu 
Aruba tin cu Reino Hulandes 
y tambe Washington den di- 
mension di proceduranan di 
asilo politico. “Nos a tuma e 
decision inmediato pa pone 
sr. Blijden como hefe di de- 
partamento den non-actief 
mientras nos ta investiga loke 
a pasa.” 

Investigacion riba huy- 
mento di personanan des- 
tina pa expulsion 

E stap aki minister a tuma 
mirando aspectonan di inte- 
gridad, pero tambe pasobra 
te ainda no a logra resolve e 
problema unda personanan 
cu ta den proceso di depor- 


tacion varios biaha ta mira cu 
ta haya di un manera of otro 
pa scapa. “E maneho pa loke 
ta trata expulsion mester ta 
stringente pero e mester ta 
humano tambe. Den e aspec- 
to humano ey mi ta haya por 
a consulta cu mi of mi su- 
plente pa tuma un decision di 
e embergadura aki mirando 
cu e persona aki ta menor di 
edad bou capa di Cruz Cora.” 

Bon Dia a haci pregunta na e 
minister tocante si e manera 
con a expulsa e persona aki lo 
ta relaciona cu e manera con 
pa personanan cu ta buscan- 
do asilo politico riba nos isla 
hopi biaha no tin acceso na 
documentacion fuera di e pa- 
pel di Dimas cu ta indica cu 
nan caso ta den investigacion. 

Nos a trece esaki dilanti na sr. 
Bikker su colega prome min- 
ister Evelyn Wever-Croes 
(MEP) algun siman atras, 
unda a expresa cu en caso cu 
un refugiado haya su mes na 
nos isla cu kier di sali pero 
sin posibilidad di haci esaki 
a base di falta di documenta- 
cion, gobierno lo mester in- 
vestiga con pa yuda e perso- 
nanan aki. ‘Pero te ainda nos 
no a topa cu esaki’, segun e 
prome minister a declara ul- 
timo. 

Minister Bikker di su banda 
a reacciona cu esey ta un di- 
mension amplio te cu awo, y 
cu e caso aki simplemente lo 


tre otro retrasonan cu tin na 
Dimas, particularmente unda 
pa via di ‘formalismo’ manera 
e minister a yega di vocifera 
den pasado, ta nenga cierto 
prolongacion di permisonan 
despues cu a otorga un can- 
tidad caba. 

Mirando cu IASA hunto cu 
Warda Nos Costa ta den un 
proceso pa bay forma un in- 
stituto nobo yama Migracion 
Aruba, un maneho interino 
lo drenta na cabes di e in- 
stitutonan aki cu lo bay uni, 
consistiendo di Trudy Hassel 
y Icho Matos. E management 
team aki lo ta temporario. 

Maneho nobo reconoci- 
endo negacion di permiso 
pa via di ‘formalismo’ 

Manera ta conoci, Hulanda 
lo tin expectativanan pa go- 
bierno cumpli cu e actualisa- 
cion di e ley di admision LTU 
despues cu segun sr. Bikker 
esaki no a mira ningun cam- 
bio pa 8 aña largo. Den un 
entrevista cu director Kathy 
Ruiz-Paskel di Departamen- 
to di Integracion, Maneho y 
Admision di Stranhero (Di- 
mas), sra. Ruiz-Paskel a indi- 
ca cu entre otro e cambio aki 
cu lo bay introduci ta encera 
tambe kita e dimension di 
modelo Suiso cu a keda han- 
cra den ley aunke esaki no ta 
e maneho vigente pa algun 
tempo caba. Bon Dia a pun- 
tra sr. Bikker pa amplia riba 
esaki y pa duna un aclaracion 
riba ki tempo lo bay introduci 
e cambio den ley di admision. 

Segun e minister encarga cu 
cartera di stranheria, e siste- 
ma nobo cu Dimas a adopta, 
esta Sirsa (Sistema di Inno- 
vacion di Registro Stranhero 


Aruba) ta integra cu e tec- 
nologia avansa di Inteligen- 
cia Artificial. Esaki kiermen 
cu pa e sistema compronde 
maneho e lo mester siña di 
esaki ora introduci e maneho 
den e sistema. “Kiermen cu e 
sistema ta cuminsa siña cua, 
esaki ta tal caso, kiermen tal 
decision mester wordo tuma. 
Su mes ta siña. Esey ta pone 
cu si bo tuma un decision pa 
un maneho nobo diabierna 
ultimo, bo mester prepara 
den e sistema pero tambe 
internamente riba e cambi- 
onan.” 

E maneho nobo aki cu lo 
cuminsa anticipa riba e 
cambio di ley lo inclui en- 
tre otro reconocemento di 
permisonan pa migrantenan 
altamente educa (kennismi- 
granten) cual lo bay contri- 
bui na un pilar economico 
nobo ‘cu experticio specifico 
pa apart di turismo nos tin 
otro tipo di economia’, se- 
gun e minister. E ta encera 
tambe e reconocemento di e 
problematica di buraconan di 
permiso, of un firma liber cu 
Dimas ta nenga pa via di un 
rekisito ‘chikito’. 

”Mi ta hopi contento y 
gradici cu conseho di minis- 
ter diabierna ultimo a bay di 
acuerdo cu e maneho aki cu 
nos ta premira lo drenta na 
vigor riba 9 di juli venidero. 
Nos lo tin un conferencia di 
prensa separa pa splica kico 
lo ta e cambionan cu esaki lo 
encera. Y pa loke ta trata LTU 
nos ta trahando riba dje pa in- 
troduci esaki cu cooperacion 
di parlamento y Conseho 
Consultativo riba mas tarda 1 
di october.” 


ta preocupacionnan cu a bin 
dilanti mirando cu e hoben 
aki tabata bou guia di Cruz 
Cora. 

Maneho interino antici- 
pando riba Migracion 
Aruba 

Alabes pa loke ta trata IASA, 
minister a yega na un acuerdo 
cu e hefe di e departamento 
Gerald Vingal cual a indica 
di kier un reto nobo, pues e 
persona aki su experticio lo 
bay den e comision di me- 
diacion cu minister a anun- 
cia siman pasa. Esaki manera 
nos a publica siman pasa lo 
ta un comision pa trata en- 

Minister Otmar Oduber: 

‘Lo cuminsa construccion di casnan social otro luna’ 



ORANJESTAD - Ayera 
pais Aruba y FCCA a fir- 
ma un convenant, esaki 
ta locual minister Otmar 
Oduber(POR) a anuncia. 

Esaki ta un logro historico 
y a sosode despues di varios 
reunionnan y combersa- 
cionnan trahando riba e rela- 
cion entre e organisacion aki 
y pais Aruba, a yega na un 


acuerdo sumamente positivo 
y fructifero pa locual ta e tra- 
bounan cu tin cu wordo haci 
den futuro ora cu ta trata di 
casnan social y huur social, e 
comunicado ta bisa. 

E mandatario a remarca cu 
desde cu a asumi e respon- 
sabilidad como e minister 
encarga cu e aspecto di vivi- 
enda, un di e metanan tabata 


pa crea un relacion nobo cu 
FCCA como partner di gobi- 
erno di Aruba. 

Den pasado prioridad no a 
wordo poni riba construccion 
di casnan social. Algun cas a 
wordo construi si, pero no na 
un cantidad cu ta representa e 
necesidad cu tin pa cas actu- 
almente, minister Oduber a 
trece dilanti. Ta papia di riba 
2500 casonan di prioridad y 
necesidad cu tin, mientras cu 
e construccion di casnan no 
a bay na e mesun velocidad’. 
Esaki ta segun e comunicado 
cu nos a ricibi di minister Ot- 
mar Oduber. 

Un di e puntonan cu ta suma- 
mente importante di e con- 
venio aki ta cu e enfoke no ta 
riba vivienda solamente, sino 
tambe riba creacion di hogar 
pa personanan den comuni- 


dad y pa percura cu tin me- 
horacion den calidad di bida. 
“E firmamento ta algo grandi 
y historico pa ambos organi- 
sacion considerando cu ta pa 
prome biaha ta firma un tipo 
di acuerdo asina, unda cu tur 
organisacion por duna nan 
aporte pa conhuntamente 
yega na un convenio unda tur 
perspectiva y meta ta wordo 
representa”, e minister a bisa. 

Miho prijs di construccion 
ta significa cu por yuda 
mas hende 

Dialuna a cera un convenant 
cu FCCA cual ta forma parti 
integral di e statuto di FCCA, 
cu ta mara e relacion cu go- 
bierno como partner pa logra 
e meta poni dilanti pa ambos 
partner. Den esaki ta haya 
participacion di gobierno pa 
hunto por logra miho prijs- 
nan di construccion, cual lo 




haci cu por ofrece miho pri- 
jsnan di huur pa cas, cual na 
su turno ta haci cu gobierno 
lo mester duna menos subsi- 
dio y di e forma aki por yuda 
hopi mas hende. 

Lo distribui cantidad di 
casnan social den dife- 
rente bario 

Por anuncia cu tin casnan cu 
lo wordo entrega den dife- 
rente bario e aña aki. Lo fi- 
nalisa 36 cas na Savaneta, 
otronan cu ta cuminsa e aña 
aki tambe ta: 14 cas social na 
San Nicolas, 36 cas social na 
Tanki Leendert, Sta. Cruz, y 
na Hato tambe tin 12 cas ta 
wordo construi. ‘E meta no 
ta pa crea barionan atrobe 
di casnan social, manera cu 
a conoce den pasado. Con- 
trario na esaki, e maneho 
ta pa distribui e cantidad di 
casnan social den diferente 
‘verkavelingsplan’. Pa no crea 
barionan cu por bira un prob- 
lema den futuro. E proyecto 
di mas grandi cu tin ta na 
Kiviti (80 cas), cual ta un di 
e excepcionnan. E motibo pa 
esaki ta teniendo na cuenta 
e necesidad cu tin pa cas so- 
cial y e oportunidad cu tin pa 
esakinan wordo construi na 
Kiviti’. Di e forma aki Poco 
poco ta logrando e meta cu a 
pone, cu kier logra construi 
200 cas social pa aña. Con- 
huntamente cu FCCA, ya 
caba a cuminsa combersa riba 
kico ta bay pasa proximo aña 
y di e posibilidad cu tin pa es- 
akinan tuma luga na diferente 
otro sitio rond Aruba, pa asi- 
na cu drenta 2019 por inicia 
cu e procesonan aki. 

Terminando Minister Odu- 
ber a remarca cu firmamento 
di e convenant ta simbolisa 
comienso di un relacion 
nobo cu FCCA. 

Scol multilingual no a resulta? 

Tempopa reñexiona anto... 


Loke a hala nos atencion sigur tabata e anun- 
cio, bon fundamenta cu cifra, cu e resulta- 
donan di e scolnan cu tabata particip’e den 
e proyecto multilingual no tabatin resultado 
mucho diferente di e scolnan cu a sigui e 
trayecto tradicional. Esey ta un decepcion, 
o algo cu nos por a anticipa? Pa cuminsa en 
corto e caso: un di nos parlamentarionan 
a presenta na prensa un articulo, cu ta basa 
riba e resultadonan di e scolnan multilingual 
pa loke ta Hulandes y rekenen, compara cu e 
otro scolnan cu a sigui e ruta tradicional. Por 
lo bisto e resultadonan, y nos no tin motibo 
pa duda cu nan no ta veridico, ta indica cu 
e diferencianan den e dos materianan aki ta 
minimo. 

Prome cu tur cos, nos ta kere cu no mester 
core saca conclusion den pura tocante e ex- 
perimento den su totalidad, pasobra pa esey 
nos mester tin e resultadonan completo pa e 
diferente materianan. Den e caso aki, a pu- 
blica e resultadonan di e vaknan Hulandes y 
rekenen, mientras specificamente den e caso 
aki lo ta interesante pa sa con e scolnan di e 
experimento a bay pa loke ta e otro idiomanan 
y eventual otro parametro secundario. Y pa 
por compara esey lo mester tin e resultadonan 
general di e otro scolnan tambe. Esey no ta 
impedi cu e resultadonan pa e dos materianan 
menciona ta loke nan ta y no por ignora esey. 
En todo caso, nos por imagina cu e resulta- 
donan pa e otro idiomanan por ta diferente, 
ya cu e Hulandes entre e idiomanan semper 
ta esun menos ‘popular’ y cu probablemente 
e resultadonan mas problematico. Esaki ta 
e experiencia tambe den enseñansa avansa, 
unda e facilidad pa siña un nivel aceptabel di 
Ingles por ehemplo ta un diferencia clave. 

Cu e limitacion di e resultadonan di dos ma- 
teria so presente awor, nos no por haci mucho 
mas cu spera cu por haci e analisis mas amplio 
ey pronto, pa por duna un bista completo riba 
e proyecto. Mientras tanto, ban tira un bista 
riba otro aspecto cu a bin dilanti den e me- 
sun articulo y cu sigur ta un punto valido pa 
discuti. Esey ta e hecho cu e resultado mes 
bon o mes malo, con cu bo kier mir’e, di tur 
e scolnan no ta kita e realidad di e ‘underper- 
formance’ grandi cu nos scolnan tin den e 
sentido di prepara alumno cu tin e potencial 
pa termina scol basico cu tal nivel cu nan por 
sigui pa enseñansa avansa na nivel di HAVO/ 
VWO, sigur si compara esaki cu Hulanda. Si 
nos tuma como punto di salida cu no tin dife- 


rencia den nivel basico di inteligencia, kico 
anto nos ta haciendo malo cu nos muchanan 
pa un porcentahe hopi modera ta logra bay e 
nivel mas halto di enseñansa avansa? Por ta 
cu nos manera di maneha idioma no ta bon, 
ni den e scolnan experimental, ni na e otro 
scolnan? Por ta tin hende cu inmediatamente 
ta cuminsa grita cu esey no ta berdad, pero 
mester considera cu den un investigacion se- 
rio bo mester contempla tur e opcionnan di 
hipotesis, di cual esunnan cu resulta no valido 
ta keda descarta, pero no por cuminsa cu ex- 
clui nan. 

Nos no tin suficiente bista riba e metodonan 
y con nan aplicacion practico ta; esey ta tereno 
pa specialista den enseñansa analisa. Nos ta 
tribi si di bisa cu, compara cu por ehemplo 
Hulanda, hopi mucha ta cuminsa nan care- 
ra den scol basico den un situacion di cas di 
bastante desbentaha, den e sentido cu nan no 
tin tradicion di lesa den famia, loke ta keda 
handicap nan durante tur e seis añanan, com- 
para cu e muchanan cu si tin e dicha ey. Si nos 
djis tuma na cuenta e forma con poblacion 
di Aruba a crece den ultimo decadanan, nos 
por nota cu esaki a crece mas tanto den e gru- 
ponan cu un nivel escolar hopi abao, y cu ta 
ocupa e mayoria grandi di cupo di trabao mal 
paga, y cu no ta exigi enseñansa mas avansa 
tampoco. Por ta cu hende ta settle pa loke nan 
ta mira na dilanti como futuro? 

Pregunta lo ta kico concretamente scol por 
haci pa remedia esaki. Y no scol so por hunga 
un papel den esaki, pero talbes mester pensa 
riba con pa mehora e condicionnan general 
den comunidad, pa e muchanan, tur, tin un 
miho posicion desde inicio. Un di e problem- 
anan cardinal ta keda e dominio pober di cu- 
alkier idioma, y cu Hulandes como caso mas 
grave. Kico nos no ta haci bon? Un ehemplo 
atrobe di un comparacion cu Hulanda, unda 
un gran parti di e poblacion ta lanta cu may- 
ornan cu ta lesa pa nan, y cu nan, prome e 
muchanan bay drumi. Den cuanto famia na 
Aruba esey ta un custumber? 10%? 15%? Nos 
ta duda cu e ta yega na esey. Y como agravante 
nos tin cu loke no a cuminsa na edad hoben, 
no ta bira custumber despues tampoco, anto 
nos ta end up cu un cantidad di hoben cu no 
por avansa. Mester bisa cu e articulo mencio- 
na tin e merito di alerta nos pa haci algo si, y 
pronto. 

Niearagiia: Instalacion di organismonan internacional di derecho 

humano pavigila 



(LaPrensa) - Diadomin- 
go a tuma luga e instala- 
cion di e Mecanismo di 
Seguimento pa Nicaragua 
(Meseni), di e Comision 
Interamericano di Dere- 
cho Humano (CIDH), y 
awe diamars lo tuma luga 
e yegada di e Oficina di 
Alto Comisionado di Na- 
cionnan Uni pa Derecho 
Humano. Cu esaki ta spera 
cu e represion gubernamen- 
tal, cu a costa mas di 200 
morto caba, lo cuminsa perde 
forsa, asina defensornan di 
derecho humano na e pais ta 
spera. 

E secretario ehecutivo di e 
Asociacion N icaragiiense 
Pro Derecho Humano (AN- 


PDH), Alvaro Leiva Sanchez, 
y e director di e Centro Nica- 
ragiiense di Derecho Huma- 
no (Cenidh), Marlin Sierra, a 
coincidi cu esaki ta un opor- 


tunidad pa e terminacion di e 
represion gubernamental na 
Nicaragua. 

E miembronan di e ekipo 
tecnico cu a yega Nicaragua, 


Alvaro Botero y Fiorella Mel- 
zi, lo topa primeramente cu 
Conferencia Episcopal y lo 
cuminsa inmediatamente cu 
asesoria di Meseni pa loke ta 
nan trabao. 

E secretario ehecutivo di 
CIDH, Paulo Abrao y e rela- 
tor (reportero) pa Nicaragua, 
Antonia Urrejola, via Twitter 
a anuncia cu e tecniconan lo 
cuminsa asesora e Comision 
di Verificacion y Siguridad 
di e mesa di dialogo tambe. 
E yegada di e tecniconan ta 
cay hunto cu e reanudacion 
di e mesanan di trabao di e 
dialogo nacional, convoca pa 
conferencia episcopal, como 
mediador den e proceso aki. 


E Oficina di e Alto Comis- 
ionado di Nacionnan Uni pa 
Derecho Humano (Acnudh), 
a anuncia pa e siman aki e 
yegada di un mision oficial. 
Segun e oficina ya a tramita 
cu canciyeria Nicaraguense e 
detayenan di e mision, cu lo 
tin presencia den e pais “pa e 
tempo cu lo ta necesario.” Y 
lo traha den estrecho coop- 
eracion cu e delegacion di e 
organisacion continental di 
derecho humano, CIDH. E 
yegada di e organismonan 
menciona ta consecuencia 
di e recomendacion haci pa 
CIDH den nan informe to- 
cante Nicaragua, presenta si- 
man pasa diabierna na OEA 
den un sesion extraordinario. 


Venezuela: Sancionnan nobo di EU pa funcionarionan Venezolano 



(NTN24/EFE) - Union 
Europeo a impone ayera 
sancion pa 11 funcionario 
di gobierno Venezolano, 
a raiz di e eleccion presi- 
dencial di 20 di mei, cu 
supuestamente a conduci 
na e reeleccion di Nicolas 
Maduro y cu pa e Europe- 
onan no tabata reuni e 
garantianan suficiente pa 
reconocimento. 

E sancionnan contra Venezu 
ela adopta pa e canciyernan 
Europeo, segun un fuente 
Europeo a indica na agencia 
AFP, lo indica e identidad 
di 11 persona sanciona cu 
lo conoce despues di e pub- 
licacion di e decision den e 
Diario Oficial di Union Eu- 
ropeo. E vice-presidente di 
Venezuela, Delcy Rodriguez, 
ta figura entre e grupo di 11 


responsabel Venezolano, riba 
kennan UE a impone dialuna 
e sancionnan nobo, acorda a 
raiz di e reciente eleccion na 
e pais.E decision, adopta pa 
e canciyernan Europeo, ta 
na 18 e cantidad di persona 
sanciona pa Union Europeo, 
pa a mina, segun nan huicio, 
democracia, estado di dere- 
cho y derecho humano den 
e pais aki, cu ta hundi den 
un profundo crisis politico y 
economico. 

E actual ministro Venezolano 
di educacion, Elias JoseJaua 
Milano tambe ta sanciona 
pa su accionnan como presi- 
dente di e comision presi- 
dencial di Asamblea Nacio- 
nal Constituyente, cu Union 
Europeo no ta reconoce, pa 
“mina democracia y estado di 
derecho”. 

E Europeonan, ta impone 


medidanan riba tres respon- 
sabel di Conseho Nacional 
Electoral, pa “facilita e insti- 
tucion di Asamblea Nacional 
Constituyente ilegitimo y 
manipula e proceso elector- 
al”, na Venezuela. 

E sancionadonan cu prohibi- 
cion pa biaha y congelacion 
di activonan ta su vice-pres- 


idente Sandra Oblitas, e sec- 
retario general Xavier Anto- 
nio Moreno Reyes y un di su 
miembronan, Socorro Eliza- 
beth Hernandez. 

Fredy Alirio Bernal Rosales, 
na frente di e Centro Na- 
cional di Abastecemento 
(CLAP), Tareck E1 Aissami, 
actual vice-presidente di Eco- 
nomia y ministro pa Industria 


y Produccion Nacional, Ser- 
gio Jose Rivero Marcano, ac- 
tual inspector di Forsa Arma 
Nacional Bolivariano ta entre 
e sancionadonan. 

E Europeonan a reprocha 
tambe e comandante di eher- 
cito Bolivariano, Jesus Ra- 
fael Suarez Chourio, e uzo 
di forsa y maltrato di e de- 
tenidonan. Ta acusa tambe e 
hefe di direccion general di 
Contrainteligencia Militar 
(DGCIM), Ivan Hernandez 
Dala, di oprimi sociedad civil. 
E di diesun persona sanciona 
dialuna ta e vice-fiscal gen- 
eral Katherine Harrington 
cu nan ta responsabilisa pa 
habri procesonan penal 4 po- 
liticamente motiva’ y omiti e 
investigacion di denuncianan 
di violacion di derecho hu- 
mano. 


Venezuela: Gremio medico ta inicia protesta general indefini pa aumento 

di salario 


(CaraotaDigital/Reuters) 
- Cu e grito di “nos kier 
salario husto”, decenas 
di enfermero a duna ini- 
cio ayera na manifesta- 
cionnan den varios centro 
di salud na Caracas; como 
parti di e yamada pa un 
welga indefini realisa pa 
e gremio pa asina expone 
na gobierno nacional e 
exigencianan laboral di e 
sector. 

Siman pasa, e Colegio di En- 
fermero di Distrito Capital a 
convoca un paralisacion di e 
actividadnan di henter e gre- 
mio pa un tempo indefmi, y 



asina a rechasa e salarionan 
abao na cual nan ta someti 
den ultimo añanan, cual rec- 
lamo no tabatin respuesta di 
parti di gobierno di Nicolas 
Maduro. 

A traves di su cuenta riba 
Twitter e presidente di Sub- 
comision di Salud di Asam- 
blea Nacional (AN), e parla- 
mentario Jose Manuel Oliva- 
res, a comparti varios imagen 
y video di e protestanan cu ta 
tumando luga na e clinica di 
maternidad Santa Ana y Hos- 
pital Perez Carreño, entre 
otro hospital. 


“Ta un falta di respet pa un 
gremio cu ta muriendo di 
hamber, cu nan a sali riba nos 
cu un miseria di salario cu 
awe no ta alcansa nos ni pa 
cumpra un carton di webo”, 
Ana Rosario Contreras, pres- 
idente di e colegio, a mani- 
festa. 

E1 a indica cu durante e ac- 
cion nan lo atende solamente 
caso di emergencia, sinem- 
bargo, el a adverti cu si e 
ehecutivo no bay atende nan 
yamada, nan lo bay renuncia 
nan trabao pa por traha den 
otro actividad. 

Brasil: Mas di 5 tonelada di marihuana y cocaina confisca 



(JornaldoBrasil) - Polis di 
trafico a confisca 3,1 tone- 
lada di marihuana scondi 
den un bom falso di un 
truck, diadomingo atardi 
na e luga presidente Pru- 
dente, na interior di es- 
tado Sao Paulo. A para e 
vehiculo durante control 
di Polis Militar di Trafico 
na km 458 di e caretera As- 
sis - Chateaubriand. 

Esaki tabata e tercer hallazgo 
grandi di droga, haci durante 
e fin di siman pasa, dentro 
di estado Sao Paulo. Diado- 
mingo mainta polis a gara 1 


tonelada di marihuana riba 
un caminda secundario na 
Sao Pedro. Diasabra dia 23 di 
juni polis di trafico a gara 1,4 


tonelada di pasta di cocaina 
na Borborema, tambe na in- 
terior di estado Sao Paulo. 

Di acuerdo cu informacion 


di polis militar, ta sospecha 
cu e tres casonan ta relaciona 
cu trafico internacional di 
droga, ya cu e vehiculonan ta- 
bata procedente di e region di 
frontera di Brasil cu otro pais- 
nan Sur Americano. E truck 
cu trailer para na caretera SP- 
245 tabata conduci pa un ha- 
bitante di Foz do Iguaçu, na 
estado Paraná, na frontera cu 
Paraguay. Bao di e bom falso a 
haya 164 pakete di marihuana 
comprimi. 

E chauffeur a nenga di revela 
e origen o destino di e droga, 
pero e contenido di e mensa- 


henan di dos celular cu a haya 
cu ne a indica cu e cargamen- 
to tabata procedente di e pais 
bisiña Paraguay y tabata des- 
tina pa e capital di estado Sao 
Paulo. E1 a ser hiba pa warda 
di polis federal na Presidente 
Prudente, y ta acusa di trafico 
internacional di droga. 

Na otro parti di e pais tam- 
be tabatin hallazgo grandi di 
droga riba careteranan prin- 
cipal, manera na estado Rio 
de Janeiro, unda siman pasa 
a haya 1,6 tonelada di mari- 
huana, destina pa ciudad Cu- 
ritiba. 


Cuba: Poblacion Cubano ta cuminsa disminui 



(ElNuevoHerald) - E po- 
blacion di Cuba a experi- 
menta un decrecimento 
remarcabel na 2017, aña 
den cual e isla a regis- 
tra 11.221.060 habitante 
(18.164 menos cu den e 
aña anterior), loke por 
inicia un tendencia di de- 
scenso poblacional di e 
isla, segun estudionan di- 
vulga diadomingo pasa pa 
prensa di e isla. 

Despues di varios aña den as- 
censo, na 2016 e pais a registra 
e cifra di residente mas halto 
di su historia, cu 11.239.224 
persona registra, segun un 
articulo publica den e corant 
Juventud Rebelde. 

Pero aña pasa a reporta me- 
nos nacemento na e isla, mas 
fayecimento y emigracion di 
Cubano a aumenta, special- 



istanan di e Centro di Estu- 
dio di Poblacion y Desaroyo 
(Cepde) a revela den e in- 
forme “Estudios y datos de la 
población cubana, 2017”. 

Na 2017 a nace na Cuba 
114.971 persona (1.901 me- 
nos cu na 2016) y a muri 
106.941 (7.540 mas cu e aña 
anterior), loke supuesta- 
mente ta e prome biaha cu e 


pais ta mira cu e fayecimen- 
tonan ta sobre pasa e marca 
di 100.000 pa aña. E saldo 
migratorio ta na algo mas di 
26.100 persona (8.943 riba e 
cifra di 2016) y 35.908 perso- 
na a establece residencia per- 
manente na otro pais (4.986 
mas cu na e aña precedente), 
mientras cu e cifra di esun- 
nan cu a registra como resi- 
dente tabata 3.957 mas abao 
cu e aña anterior, pa un total 
di 13.671 habitante nobo. 

E expertonan cu a elabora 
e informe ta kere cu ta nec- 
esario cambia e rumbo di e 
decrecimento poblacional 
na Cuba, unda e poblacion a 
baha den 74% di e 168 muni- 
cipionan cu e pais tin. 

Mira pa cada provincia, Ha- 
bana ta mantene e densidad 
demografico mas halto di e 


pais y ta concentra 19% di e 
total di e poblacion Cubano. 
Den densidad ta sigui San- 
tiago de Cuba, Artemisa y 
Holguin, cu cifra riba e pro- 
medio nacional di 102,3 ha- 
bitante pa kilometro cuadra. 
Na ciere di 2017 e pobla- 
cion femenino tabata supera 
esun masculino, cu 50,2% di 
muhe compara cu 49.8% di 
hende homber. 

E embeyecemento poblacio- 
nal y e natalidad abao, cu no 


ta logra alcansa nivel di reem- 
plaso, ta segun expertonan e 
retonan grandi demografico 
di e isla, unda 20,1% di e po- 
blacion tin sesenta aña o mas. 
Den e sentido ey, e publica- 
cion ta recorda cu gobierno 
tin den implementacion 
plannan di atencion na e po- 
blacion anciano y pa stimula 
natalidad, aunke ta considera 
tambe cu e resultadonan “ai- 
nda no ta contundente.” 


Mexico: Tur polis di municipio deteni pa complicidad den asesinato 



(Infobae/ElPais) - E to- 
talidad di e agentenan di 
polis di e municipio Mexi- 
cano Ocampo, na unda e 
siman aki a ser asesina un 
candidato pa alcaldia, a 
ser deteni y desarma, pa 
realisa un investigacion 
interno, autoridadnan lo- 
cal a informa diadomingo. 

Medionan local y nacional a 
bisa cu e oficialnan a ser dete- 
ni pa nan posibel complicidad 
den e asesinato di Fernando 
Angeles Juarez, ken a postula 
como candidato pa alcaldia di 
Ocampo, cu ta situa na banda 
oriental di Michoacan y unda 
ta biba 24.000 persona. 

“Ta entrevista nan tur pa 
procede conforme derecho 
den caso di nan participacion 
na e echonan violatorio di e 
codigonan di e corporacion”, 


e Secretario di Siguridad di 
estado occidental Michoacan 
unda Ocampo ta situa, a bisa 
den un comunicado. 

Un fuente cu conocemento 
di e investigacion a bisa cu e 


informe di e medionan acer- 
ca di e detenidonan ta corec- 
to. Papiando bao condicion di 
anonimato, e fuente a bisa cu 
28 polis a ser deteni durante 
e operacion.A hiba e polisnan 
pa e unidad di asunto interno 


di e secretaria di siguridad 
estatal, cu no ta aclara den e 
comunicado si e detencion ta 
relaciona cu e crimen di An- 
geles. 

Diaranson pasa Omar Go- 
mez, candidato independi- 


ente pa alcaldia di Aguililla, 
tambe a ser asesina cu tiro. 
Aguililla tambe ta keda den 
estado Michoacan. Dia 14 
di juni ultimo, un candidato 
pa alcaldia di Taretan, den e 
mesun estado, a keda elimina 
tambe. 

Desde cu e proceso electoral 
na Mexico a inicia, cu ta ter- 
mina cu eleccion diadomingo 
venidero, mas di 100 politico 
y candidato, mayoria di nan 
na nivel local, a ser asesina. 
Mexico ta den un ola di vio- 
lencia liga na crimen organisa 
cu a haci aña 2017 e aña mas 
violento den dos decada, cu 
un total di 25.339 homicidio. 
Mas di 200.000 persona a ser 
asesina y otro 30.000 ta de- 
sapareci desde cu gobierno a 
militarisa e combate di nar- 
cotrafico na 2006. 

Abolicion di enseñansa gratis; Kico nos lo perde? 


WILLEMSTAD - “Si no 
tabatin enseñansa gratis, 
ami no lo por a bay scol, 
pues nos mester yega na 
un solucion hunto. No por 
tuma e tipo di medidanan 
sin consulta cu e alum- 
nonan.” 

Thyandro Maal di 16 aña ta 
den insertidumbre. Netty 
L., mama di cinco yiu entre 
23 pa 5 aña, tambe. Nan ta 
preocupa cu e futuro di ense- 
ñansa como cu gobierno tin e 
intencion pa aboli enseñansa 
gratis. 

Thyandro ta studiante di VSB 
St. Jozef, alabes e ta miembro 
di parlamento hubenil. E ta 
sumamente preocupa pa ho- 
bennan cu ta dependiente 
di enseñansa gratis pa por 
completa nan estudio. Den e 
caso di Thyandro, su mama a 
fayece ora esaki tabatin sola- 
mente 10 aña y di e dia ey e ta 
cobra sosten di huerfano cu 
ta yuda cubri e gastonan. 

‘Material pa scol y uni- 
form ta asina caro cu e cen 
no ta yega’ 

Netty ta conta cu prome a 
introduci enseñansa gratis, 
su dos yiunan mayo mester a 


stop nan estudio pa motibo di 
nan situacion fmanciero. Paso 
no tabatin enseñansa gratis, 
mester a paga scol priva pa e 
continua su estudio. Despues 
di dos aña nan no por a conti- 
nua paga esaki y e yiu mester 
a interumpi su estudio. 

“Nos ta traha, pero mate- 
rial pa scol y uniform ta asina 
caro cu e cen no ta yega. Cu 
bo ta cobra sueldo minimo, 
con bo ta cuminsa cubri tur 
e gastonan?”, e mama preo- 
cupa a splica. Segun Netty ‘si 
gobierno mantene enseñansa 
gratis’, esaki lo duna e famia 
mas espacio pa inverti den 
nan yiunan socialmente. 

Analisis profundo 

Na april ultimo, prome min- 
ister, Eugene Rhuggenaath a 
anuncia e abolicion di ense- 
ñansa gratis pa e proximo aña 
escolar pa asina baha gasto 
riba e presupuesto. Despues 
di e ola di critica, ministerio 
di Enseñansa, Marilyn Al- 
calá - Walle a pidi SAOB pa 
haci un analisis profundo pa 
determina e ramificacionnan 
di e medida y a pospone esaki 
te aña escolar 2019 - 2020. Te 
ainda e rapport aki no a keda 
publica. 



‘Mester wak si e mecanismo di control ta funciona’ 



Willemstad - Segun e in- 
formacion di Vigilante 
Corsou, e lider di partido 
MFK, Gerrit Schotte a 
bisa cu su fraccion a tuma 
nota di un situacion grave 
cu a tuma luga na un cas di 
cuido di muchanan menor 
di edad. 

Sr. Schotte y su partido ta 
desaproba totalmente, segun 
Vigilante. E1 a bisa cu ‘su 
partido no ta aproba ningun 
abuso’ ni verbal, fisico y pio 
sexual, den direccion di cual- 


kier ser humano y mas ainda 
ora cu ta trata di muchanan 
menor di edad. 

Sr. Schotte a splica cu ‘algun 
aña pasa tabatin un situacion 
asina caba’ na un cas di cuido 
pa menor cu ta keda parti pa- 
riba di Corsou y awor a sos- 
ode un situacion similar. 

Segun sr. Schotte ‘a yega 
momento pa atende esaki na 
nivel nacional’ y cu pa e mo- 
tibonan aki su fraccion a pidi 
un reunion di urgencia y pa 


invita tambe na e reunion aki 
e prome minister di pais Cor- 
sou, Eguene Rhuggenaath. 

Sr. Schotte a bisa na Vigilante 
cu nan no ta generalisa y cu 
nan ta consciente di lokaal- 
nan ta pasando eyfo. “Mester 
wak si e control ta na luga, 
no ta prome biaha cu tin cos- 
nan ta tuma luga cu no mes- 
ter tuma luga, tanto cu mu- 
cha muhe, como cu mucha 
homber y como mayornan 
nos no por tolera e tipo di 
cosnan aki”, e parlamentario 


a bisa. E ta splica cu e invita- 
cion na prome minister ta pa 
por discuti e mecanismo di 
control cu si e t’ey y no ta ser 
ehecuta y ta faya cun’e, of cu 
si e no tey mes. 

Tambe e ta splica cu tin or- 
ganisacionnan cu ta sali na 
vanguardia di e sucesonan aki 
y 4 in institutonan cu ta haya 
subsidio’, pero cu no ta haci e 
trabou manera mester ta. 


E1 a bisa cu nos ‘no por cera 
wowo’ y laga e situacionnan 
aki pasa bay y p’esey parla- 
mento lo kier debati e me- 
canismo di control y tambe 
e parti di e poder ehecutivo. 
“Nos kier sa cu realmente 
nan ta carga e desaroyo cu e 
muchanan aki mester pa nan 
no bira victima di abuso fisi- 
camente verbalmente y tam- 
be sexualmente”, sr. Schotte a 
fmalisa bosando na Vigilante. 

Colombianonan rabia riba programa Hulandes Studio Rusland 


AMSTERDAM - Colom- 
bianonan ta furioso riba 
e Nederlandse Omroep 
Stichting, miho conoci 
como NOS, despues cu un 
reportero a haci algun de- 
claracionnan tocante di- 
con por tin tanto Colom- 
biano na Russia pa wak 
nan pais hunga. 

E presentado di e programa 
‘Studio Rusland’, Henry 
Schut a bisa despues di e wega 
di Colombia cu e ta haya cu 
tin hopi Colombianonan den 
e stadion, pero cu e ticketnan 
pa bay Russia ta basta caro y 
con bin na por paga esaki, pa- 
sobra Colombianonan no ta 


rico. Burgermeester di Rot- 
terdam, Ahmed Aboutaleb 
a bisa cu por ta e Colombi- 
anonan a spaar pa basta aña. 
Esaki e Colombianonan no 
a gusta, pero ora e reportero/ 
escritor Hugo Borst a bisa cu 
e ta kere cu ta Pablo Esco- 
bar a sconde cocaina y placa 
den hende nan cura, e fuse di 
hopi Colombiano a bula. 

Un persona a pone su disgus- 
to biba facebook y ta pidi tur 
hende pa share e mensahe. 
Esey a pasa 2500 biaha caba. 
Amelia Maduro, cu a pone e 
mensahe, a bisa cu Colombia 
ta mucho mas cu solamente 
cocaina. 




Corsou ta solicita 
‘containerkraan’ nobo pa waf 


WILLEMSTAD - CuraQao 
Port Services (CPS) a 
solicita pa e asina yama 
‘containerkraan’ nan 
nobo pa nan waf. 


E transaccion fmanciero lo 
tuma luga na april, 2019. 

Esaki ta segun minister 
di Desaroyo Economico, 
Steven Martina. 

NDIA 


Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

una habitación en Sero Blanco 
para una mujer, tiene cocina, 
baño, cama, tv, aire inverter, 
closet. Renta 400fl Dep.300 fl 
Tel. 562 3006 


TABENDE 

BBQ Grill made in Aruba 
Tipo cylinder y bari 
Prijs 100/ 150/250/300 
Ta entrega a domicilio 

Tel.569 7787 


TA BUSCA 

Trabow part time 
preferibel entre 5 pm - 9pm 
Please yama 
Tel: 564 3588 


FOR RENT OR SALE 
by owner 

1 Bedroom suite at Amsterdam 
Manor Beach Resort week 22 
(26 may-june 2) 2018 
Rent $750 sale: negotiable Info 
Tel. 584 1008/Cel. 594 2502 
SERVICIO PUBLICO 
ta yuda busca cas 
pa cumpra of huur 
Tel. 5631449 

" ta huur "" 

Cas na Mauritsstraat # 8 
San Nicolas 1 of 2 pers. 

Per 1 juli 

Tel. 592 0061 


TAHUUR 

Appt na Seroe Patrishi, 1 
camber full muebla exclui awa y 
coriente 1 luna + deposito 
pa 1 pareha 

Tel: 582 6618 


SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


TABENDE 

Time Share Renaissance 
1 Br wk 45 Room 2553 
Private Island $3.000 
johnnypaesch@gmail.com 

Tel. 6301307 


SERVICIO PUBLICO 

ta drecha tur sorto di Imagen 

Tel. 584 2489 

_ 

un electric bike, top speed 
40 km/hr marca Jetsonbike. 
Poco usa . Awg.3,750 
Pa mas info yama 

Tel. 561 1761 


SERVICIO PUBLICO 

Mi ta ofrece pa cuida mucha y 
hende grandi, haci cas limpi, 
mentenimento di beauty salon, 
ayudante di cushina, vendedora 

Tel. 748 7066 /748 7041 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 

Tel. 565 6638 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


TAHUUR 

Studio na Aruba Beach Club 
por acomoda 4 pers. 
Siman 28 di July prijs: $750 
Tel. 582 2320 


TABENDE 

Camaro 2015 
Low miles prijs negotiable 
Interesado yama 
y manda bo oferta 

Tel. 594 4731 


SERVICIO PUBLICO 

Pa tur di trabou di verf sea cas 
of negoshi . Trabou garantiza 
Tel: 561 5597 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


TABENDE 

un cas na Wayaca Residence 
3 camber, 2 baño. 

Af1.525.000 (negociable) 
Tel. 592 9966 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

Cas di 3 camber 
na San Nicolas 

Tel: 563 1449 


TAHUUR 

La Cabana Timeshare 
1 camber di 29 di maart te 6 
april Semana Santo 

Tel. 583 8132 / 6416184 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 

TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 

Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.6301307 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel.746 0518 


SERVICIO PUBLICO 

Mr Facunda clarividente/ 
Santero. Tur problema tin so- 
lucion trabou 100% garantisa 
Reuni amor, kita mala suerte 

Tel. 740 2206 


TABENDE 

stove nobo marka 
Whirlpool prijs 575 

Tel. 743 5373 


TABENDE 

una bicicleta marka Hugs nobo 

Tel. 566 1840 


TABENDE 

Tereno eigendom 1187 m2 

Tel. 563 1449 


TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 35,- PA LUNA Y RICIBITUR DIA B0 CORANTNAN PREFERI 



Yena aki bao e siguiente informacion 


Tolofnn 1=1 ^obranza na Cas. 

lclclUII □ Cobranza naTrabao. 

Nnmhpr rnmnlpto’ n Paga via Banco (Standing Order) Aruba Bank no:33266 8 

H . □ Paga Aruba Bank AB0 0NLINE . 

Adres di entrega: __ □ Paga cmb online . 

a . a - a Personal na oficina di Bon Dia Aruba. 

Adresdi cobranza . nponeden Box. 

□ Tira den Cura. 

Pago A delanta; □ 3 Luna □óLuna Olaña 


Yama na telefon: 582-7800 of manda un email na accounting@rbondia.com 

www.bondia24.com 

Marisol M. Krosendijk , Psicologa: 


‘E miho regalo pa bo yiu(nan): atencion’ 



ORANJESTAD - Ya cu 
ta yegando e periodo di 
vakantie, mi a dicidi pa 
enfoca mas riba aspec- 
tonan cu tin di haber cu 
nos muchanan. 


Cuminsando awe cu un arti- 
culo simpel, pero cu ta forma 
e miho regalo pa bo yiu(nan) 
tocante: atencion. Mi ta spera 
cu den e periodo di vakantie 
aki tur nos muchanan haya 
locual nan merece, no na cos- 
nan material (so) pero na e 
cosnan inmaterial cu tin un 
efecto pa bida largo. 

Laga nos cuminsa.. 

E cos mas importante cu un 
mucha mester di su mayor ta 
un prueba, un demostracion 
di nan amor. Pa mayoria di 
mucha esaki ta den forma di 


e atencion di nan mayor. Si 
bo no duna bo yiu(nan) aten- 
cion, nan lo haci loke sea pa 
nan hay’e. Muchanan ‘mala 
mucha’ of cu ta pidi hopi 
atencion no ta comporta asina 
paso nan ta mal hende, pero 
ta paso nan mester atencion 
pa crece y prospera. 

Ora un mucha haci maldad, 
esey ta e manera mas efectivo 
cu nan a siña pa haya aten- 
cion di nan mayor(nan). Nan 
sa ki ora nan ta haci malo y 
nan ta pusha e botonnan di 
nan mayor(nan), pasobra 
nan mayor(nan) ta responde 
dunando nan atencion. E 
muchanan aki no ta haci dis- 
tincion encuanto atencion 
positivo of negativo. Nan 
djis kier bo(so) atencion riba 
cualkier manera cu nan por 
hay’e. Ta bo(so) trabou como 
mayor pa haci sigur cu bo(so) 
yiu(nan) no ta motiva pa bus- 
ca e mal sorto di atencion. 

E necesidad di atencion 

Muchanan tin un necesidad 
fisiologico pa atencion. Estu- 
dionan a mustra cu sin rela- 
cionnan of atencion, babynan 
a haya complicacionnan di 
salud y te hasta muri. Aten- 




cion di un mayor ta conecta 
tambe cu e curpa ta saca cier- 
to hormonanan cu ta yuda 
e muchanan crece. P’esey 
muchanan ta hopi bon ekipa 
pa selecciona actonan y com- 
portacionnan cu ta colecta pa 
nan tur e atencion cu nan tin 
mester. 

Di nan banda e ta un simpel 
acto di sobrevivi. Manera un 
mayor, bo mester sa cual for- 
ma di atencion bo ta lantando 
bo yiu(nan) pa busca y re- 
sponde na. Tin tres forma di 
atencion: 

1. Atencion positivo 

2. Atencion negativo 

3. Ningun atencion 
Obviamente e delaster ta esun 
mas peligroso. Muchanan cu 
no ta haya e atencion cu nan 
mester, no por y no ta desa- 
roya adecuadamente. Nan ta 
sufri problemanan emocional 
y mental a causa di negligen- 
cia. 

Locual bo mester aspira pa, di 
mes, ta pa duna bo yiu(nan) 
atencion positivo, pero hopi 
bes nos ta haya nos mes ta 
duna precies e tiponan di 
atencion negativo cu nos ta 
spera di ta evita. 

Kies pa Atencion Positivo 

Si bo kier pa bo yiu(nan) re- 
sponde y busca atencion pos- 
itivo di bo, bo mester ta pre- 
para pa cuminsa un campaña 
preventivo contra lo nega- 
tivo. Bo mester por catch bo 
yiu(nan) ora e/nan ta haci bon 
mucha, y esaki no tur ora ta 
facil, enbes di duna atencion 
na e cosnan cu ta bay fastioso 


of negativo. Nos ta hopi mas 
probabel pa straf un mucha 
pa su mal comportacion en- 
bes di reconoce cualkier bon 
comportacion. Pero si bo haci 
un esfuerso mas miho den 
esaki, e por wordo haci. Ora 
bo haya un chens pa elogia bo 
yiu(nan), tin sigur cu bo ta 
specifico y autentico den bo 
elogio. 

No djis descarta nan cu un 
frase manera ‘bon trabou’ 
paso esey djis lo invita nan 
pa sinti descarta. Pero uza 
e oportunidad pa duna nan 
echt atencion di berdad sin 
puntra pa nada bek. Exper- 
tonan ta bisa cu 15 minuut di 
e sorto di tempo di calidad aki 
por resulta den 30 minuut cu 
bo yiu(nan) no lo mester bo 
atencion. Nan lo djis tin sufi- 
ciente pa e momento. 

Pensamentonan final: 

Tur mucha ta haci miho den 
un ambiente unda nan ta 


wordo apoya, encurashay dis- 
fruta. Nan ta crece y desaroya 
door di interaccionnan ripiti, 
positivo den nan prome rela- 
cionnan. Liberty Hyde Bailey 
a bisa un biaha cu: “Matanan 
den un hardin ta rekeri pa- 
senshi, trabou y atencion. 
Matanan no ta djis crece pa 
satisface ambicionnan of pa 
yena bon intencionnan. Nan 
ta prospera paso un hende a 
hinca esfuerso den nan.” 

Asina tambe nos muchanan. 
Nos ta e mayornan cu mes- 
ter hinca e esfuerso den nos 
yiu(nan). Atencion positivo 
ta duna su frutanan a largo 
plaso; kisas bo no ta consci- 
ente di e efectonan di biaha, 
pero un dia bo lo haya e rec- 
ompensa di a inverti atencion 
positivo den bo yiu(nan). Un 
otro biaha mi ta bin riba kico 
ta atencion positivo y kico tur 
nos por haci practicamente pa 
duna atencion positivo. 

19 persona deteni durante control riba alcohol 



ORANJESTAD - Durante 
fin di siman a tuma luga 
un control di trafico or- 
ganisa pa Motor Unit den 
cooperacion cu Scol di 
Polis (POI). E control aki 
tabata specialmente dirigi 
riba uzo di alcohol. 

Klas N4-2016 cu ta 20 stu- 
diantenan di polis a wordo 
parti den 2 grupo di 10. Bou 
guia di unidad motorisa di 7 
personal a parti e grupo pa 
haci control den districto di 
Noord y Oranjestad. 

“Nos a sali cu e studiantenan 
pa haci un control dirigi riba 
coremento bou di influen- 
cia di alcohol asina por train 
e polisnan nobo riba e pro- 
cedura di detencion y docu- 
mentonan.” Asina Sr. Pieters 
di motor unit a declara. Esaki 
ta segun e comunicado cu 
nos a ricibi. 

Na fmal un total di 100 auto 


a wordo para pa controla na 
cual 19 persona a keda deteni 
pa maneha auto bou influen- 
cia di alcohol. 1 persona bou 
influencia di alcohol ta ilegal 
na Aruba y a wordo traspasa 
pa Warda nos Costa. 1 per- 
sona a wordo detene cu arma 
blanco den su poder. 

A kita 2 rijbewijs di cual un di 
e manehadornan a supla 840 
ug/1. E manehador tabata core 
zigzag dilanti un auto di polis 
y a wordo para mesora. 

Un anochi na unda e agente 
policialnan nobo a siña hopi y 
a train tambe e procedura cu 
ta hancra den nos ley. Esaki 
manera ta custumber cu tur 
aña ora un klas ta cabando cu 
nan 2 aña den nan estudio ta 
sali cu nan riba caya. E klas di 
20 agente policial ta cabando 
nan estudio awor pa asina 
nan por ricibi nan basico di- 
ploma di polis. 


























B NPW 


RIBA CAYAI* 13 


DIAMARS 26 JUNI 2018 


Pareha turista den utv a dal contra 
cura di transhi 


Detenido ilegal a bolbe huy 
for di Warda nos Costa 


* 



ALTO VISTA - Dialuna 
durante oranan di atardi 
na kapel di Alto Vista un 
pareha turista den un utv 
a perde control y bay dal 
basta duro contra e cura 
di transhi di e kapel. 

Ambos a keda herida y cu 
kap na cabes. ambulance a 
presenta na e sitio y para- 
mediconan a brinda asisten- 
cia medico na e victimanan. 
Polis tambe tabata presente 
pa tuma dato. 




ORANJESTAD - Diadomingo durante oranan di atar- 
di un biaha mas un homber a core for di e personal di 
Warda nos Costa bula un cura basta halto y subi tereno 
di aeropuerto y a dal abou heridando su cara. 

Cu ayudo di siguridad di Airport e personal di Warda nos 
Costa a gara e persona y asina ambulance a presenta pa atende 
cu e homber herida. Polis tambe a presenta na e sitio di haya 
informacion di e suicidio aki. 



CHEVROLET C0L0RAD0 ® LS 
FOR ONE WEEK ONLY. 


AWG 


S*' © 

45 , 000 . 


The Colorado LS is now priced 
& to go at A WG. 45,000 including 
BBO/BAZV. 

Total savings: AWG. 3,645. 

Offer valid only for this week. 


Retail price as ofJuly Ist , 2018: 
(BBO & BAZVINCLUDED) AWG. 49,820 


ttDiscoverChevrotet 


FINDNEV, ROADS 


TANKILEENOERT122, ARU8A 
T: 582-3838 WiCHEVROLET ARUBA 


CHEVROLET iá 

Pronostico 
di tempo 


Tempo: 

Parcialmente nubia cu 
chens pa localmente 
un awasero 

Temperatura maximo 32 
grado Celsius y temperatura minimo 27 grado Celsius. 

Solo lo baha awe nochi 7:08 pm y lo sali mañan mainta 
06:17am. 

Biento: 

Modera te basta fuerte for di generalmente direccion 
oost; 

forsa 4 te 5 (20 te 39 km/ora, 11 te 21 nudo) 

Den dia fuerte te duro den rafaga; 

forsa 6 te 7 (40 te 61 km/ora, 22 te 33 nudo) 

Situacion general di tempo: 

Den proximo 24 ora, humedad laga atras pa un ola tropi- 
cal lo pone cu temporalmente lo bay tin bastante nubia 
for di cual localmente por cay un awasero. Un siguiente 
ola tropical situa den parti oost di Caribe lo pasa den re- 
gion local bayendo west den curso di awe nochi laat pa 
mañan diamars. E sistema aki lo trece humedad adicio- 
nal den region aumentando e chensnan pa awasero e ora 
ey. Mas aleu por bisa cu stof fini den aire lo reduci visi- 
bilidad un poco den e proximo dianan. 

Condicion di lama 

Olanan di lama lo ta for di direccion oost cu haltura di 5 
te localmente 8 pia; e olanan di mas halto lo ta na costan- 
an oost, noordoost te noordwest di e isla. Ta suplica op- 
eradornan di boto chikito pa tene esaki na cuenta. 


Danki na eproyecto di FastFerry 

‘Interes grandi pa inverti den San Nicolas’ 


SAN NICOLAS - E in- 
teres di inversionistanan 
pa inverti den San nicolas 
ta grandi, desde cu gobier- 
no ta para tras e proyecto 
di e Fast Ferry. 

Segun un comunicado ricibi 
di gobierno, basta inversioni- 
stanan ta expresando nan 
interes pa bin establece nan 
negoshi aki na Aruba tambe, 


y esey ta pa motibo di e fac- 
ilidad di transporte cu Fast 
Ferry lo trece cun’e. 

E ‘spin off effect’ cu e proyec- 
to aki ta bay tin ta grandi y 
lo beneficia, no solamente 
e sector turistico di nos isla, 
pero tambe lo fortalece nos 
lasonan comercial cu Corsou 
y Boneiro, segun e comuni- 
cado. 


“Djis paso a tende cu tin un 
proyecto y cu gobierno ta 
para su tras, bo ta sinti cu 
e inversionistanan eyfo ta 
cuminsa wak unda nan por 
inverti pariba di brug”, segun 
minister di Transporte, Chris 
Romero. 

Expertonan ta conseha pa 
Aruba cuminsa diversifica su 
atractivo turistico. Minister 
Romero ta kere firmemente 
cu 4 e desaroyo cu lo bin hun- 
to cu e proyecto di Fast Ferry’ 
lo crea un atractivo turistico 
nobo na San Nicolas mes, 
cual lo haci cu e turistanan 
lo kier keda pariba di brug 
y asina contribui na su eco- 
nomia. “Esaki tambe ta un 
atractivo comercial cu inver- 
sionistanan a cuminsa mira 
caba cu e proyecto caba, y a 
cuminsa vocifera nan interes 
pa forma parti di e construc- 
cion di e economia nobo pa 
San Nicolas.” 

San Nicolas Business Associ- 
ation tin plannan concreto pa 
e desaroyo y embeyecemento 
pa San Nicolas por bira fi- 
nalmente e atractivo turistico 
cu semper e mester tabata ta. 
“Gobierno ta comprometi pa 
duna San Nicolas Business 
Association e apoyo necesa- 
rio y cu nan ta rekeri pa asina 
por duna San Nicolas un aire 
fresco cu un economia sta- 
biel y asina cuminsa trece e 
prosperidad cu pariba di brug 
merece”, minister Romero ta 
fmalisa bisando. 


Tarifanan di BBO, BAVP y BAZV 
entrante juli 


ORANJESTAD - De- 
partamento di Impuesto 
ta informa cu dia 1 juli 
binidero, tin algun cam- 
bio den e ley di BBO. 

Den e ley aki a inclui un im- 
puesto nobo cu yama ‘Belast- 
ing additionele voorzienin- 
gen PPS-projecten’ abrevia 
como BAVP. 

Pa e motibo aki e nomber 
di e ley di BBO awor yama: 
Landsverordening belast- 
ing over bedrijfsomzetten en 
additionele voorzieningen 
PPS-projecten. Pa loke ta e 
ley Tandsverordening be- 
stemmingsheffmg AZV’, en 
corto BAZy tambe tin algun 
cambio. 


Siguientemente Departa- 
mento di Impuesto ta infor- 
ma encuanto e tarifanan va- 
lido pa BBO, BAVP y BAZV 
entrante 1 di juli binidero. 

E tarifa di BBO ta keda 1,5%. 
Pues pa BBO no tin cambio 
di tarifa. E tarifa di BAVP ta 
1,5% y ta valido entrante 1 
di juli binidero. E tarifa di 
BAZV ta bira 3% entrante 1 
di juli binidero. Pues e actual 
tarifa di 2% ta valido te cu dia 
30 di juni binidero. 

Calculacion di BBO, BAVP y 
BAZV aki ta sigui un ehem- 
pel con pa calcula e BBO, 
BAVP y BAZV prome cu haci 
declaracion y pago na Depar- 
tamento di Impuesto. 


Suma total ricibi di benta di 
producto of servicio den luna 
dijuli 2018 Afl. 2.500 
E calculacion di BBO/BAVP 
y BAZV ta: - BBO: 1.5% 
di 2.500 Afl. 37,50 - BAVP: 
1.5% di 2.500 Afl. 37,50 - 
BAZV: 3% di 2.500 Afl. 75 +. 
Total di BBO, BAVP y BAZV 
Afl. 150 

Pues riba e volumen di benta 
di juli di Afl. 2.500 e comer- 
ciante mester paga Afl. 150 na 
Departamento di Impuesto. 

Si e comerciante a cobra su 
cliente en total Afl. 2.650 
(2.500 + 150), e ora e tin cu 
declara y paga Afl. 159 na De- 
partamento di Impuesto (to- 
tal di BBO, BAVP y BAZV ta 
6% di 2.650) . 

Streanan musical na Concierto Dominical Donny Laclé 





ORANJESTAD - Den 
weekend cu a pasa a tuma 
luga e Concierto Domini- 
cal Donny Laclé. 

Segun e comunicado ricibi 
e concierto cu a dura mas o 
menos 3 ora cu tabata yena cu 
Aruba su streanan musical, 
kende nan a brinda e miho 
di nan talento na e publico 
grandi presente na Biblioteca 
Nacional. 

Grandi tawata e aplauso di e 
publico pa cada hoben mu- 
sico di Scol di Musica Rufo 
Wever y nan maestronan. E 


publico presente a pasa un 
momento masha agradabel 
cu e presentacion di mariachi 
Lirios del Campo. E grupo 
grandi Rondaya Universal 
Arubano a corona e alegria 
di e publico cu nan presenta- 
cion unico den canto y gitara. 

E momento cu a ser apre- 
cia tawata ora cu Mayra de 
Graaff a haci varios entrega 
di certificado di aprecio na 
e artistanan cu a copera cu e 
concierto aki. 

Palabra di exito y agradeci- 
mento sra. De Graaff tabata 


tin pa e hoben gitarista, Jus- 
tin Peña cu dentro di poco 
lo continua su estudio na 
Conservatorium ArtEz na 
Zwolle, Hulanda. 

Den su speech sra. De Graaff 
a haci un yamada na tur pre- 
sente cu ta desea di bira bol- 
untario activo di e concierto 
aki. Esaki ta e manera cu e 
concierto por sigui existi. 
Tur hende cu tin e afecion 
cu musica di Aruba y ta de- 
sea di bira boluntario ta bon 
bini. Pa mas informacion 
por tuma contacto cu sra. de 
Graaff of Joyce Pereira. 

Cruz Cora Aruba gradici pa e sosten 



ORANJESTAD - Diabi- 
erna ultimo, Cruz Cora 
Aruba a tene su evento 
anual pa recauda fondo. 

Cu un bunita speech duna 
pa Beschermheer di Cruz 
Cora Aruba, Su Excelencia 
Gobernador di Aruba, Al- 
fonso Boekhoudt, e anochi 


a cuminsa, segun e comum- 
cado ricibi di Cruz Cora. 

Pa por haci tur e trabounan di 
Cruz Cora Aruba posibel, ta 
conta cu donacion y sponsor- 
ing di comunidad di Aruba 
y comercio y esaki ta wordo 
demostra durante un anochi 
asina, unda por wak compa- 


nianan cu ta participa hunto 
den un evento pa yuda un 
causa. 

Santa Rosa a duna informa- 
cion tocante posibilidadnan 
pa cosecha den nan booth y 
a prepara simia pa cada invi- 
tado hiba cas. 

Carlos Suarez a celebra 25 aña di servicio na ATCO 


ORANJESTAD - Reci- 
entemente Carlos Suarez 
a cumpli 25aña den servi- 
cio na ATCO. 

Famia di Carlos Suarez a bini 
hunto cu e empleadonan pa 
asina dun’e pabien di a logra 
aki. Bou ambiente di Me- 
tropolis tur hende a pasa un 
anochi agradabel. ATCO 
Aruba ta contento cu e 25 aña 
di servicio di Carlos Suarez. 
Esaki ta segun e comunicado 
cu nos a ricibi. 

Alfonso Koolman, Supervi- 
sor di ATCO Aruba, a indica 
cu Carlos Suarez ta un per- 
sona leal na e compania, ta 
gusta su trabou y no sa kico 
kiermen bay AO y ta pro- 
gresa den su trabou. Tambe 
ta un persona cu ta dispues- 
to pa yuda otro y tur hende 
por acerc’e y e ta un persona 
positivo pe compania. Carlos 
Suarez ta un persona hopi 


alegre y ta percura pe dia ta 
alegre. 

Wendel Bennett ta recorda 
cu tempo refmeria a cera na 
1985, cu Arubianonan a cum- 
insa bandona nos isla, pero 
ATCO Aruba tabata busca 
mecanico y no tabata haya. 
Diferente persona di nacio- 
nalidad Latino a acerca nan y 
e tabata un di esunnan cu a 
presenta. Desde e momento 
ey Carlos Suarez a cuminsa 
traha cu ATCO Aruba, asina 
Wendel Bennett ta corda. 

Carlos Suarez a gradici tur su 
coleganan pe sosten y pasen- 
shi cu ne pa 25 aña. E ta un 
persona contento y tur dia ta 
yega trabou pasobra Carlos 
Suarez ta gusta loke e ta haci. 
Tambe el a gradici su casa pa 
su pasenshi. Na fmal colega- 
nan y famia di Carlos Suarez 
a saca potret pe ambiente por 
a continua. 

Spaña y Maracco ta empata na 2-2 



RUSSIA - E ekiponan 
Spaña y Maracco ta em- 
pata cu e score di 2-2 
despues di a bataya fuerte 
riba veld. 

E ekipo di Spaña a hunga 
miho cu nan a hunga cuater 


aña pasa. Coach di Spaña 
Fernado Hierro a bisa “ Te 
despues di e ultimo minuut, 
nos no tabata sigur ken lo a 
caba prome y ken segundo. 
Mi mester bisa cu nos tin 
suerte.” 



Saudi Arabia ta gana Egipto 2-1 


RUSSIA - E keeper di 
Egipto Essam E1 Hardy 
a logra salba su team un 
penalty , pero no por a 
stop Saudi Arabia di gana 
2-1 den e wega cu am- 
bos team ya caba a wordo 
elimina. 

Salem Aldawsari a score e gol 
ganado pa Saudi Arabia cu e 
ultimo scop den e wega aki. 



Portugal y Iran ta empata 1-1 




RUSSIA - E ekiponan di 
Portugal y Iran ta empata 
cu e score 1-1. 

Aki ta unda cu Cristiano 
Ronaldo ta faya e penalty y ta 


costa Portugal e prome luga 
den Copa Mundial. Portugal 
ta caba na segundo luga den 
grupo B. 

Seleccion di volleyball femenino na Bonaire 


ORANJESTAD - Recientemente e seleccion U23 di 
volleyball a sali pa nos isla ruman di Boneiro, unda nan 
lo hunga e torneo internacional di 2018 CAZOVA U-23 
Caribbean Championship. 

Caribbean Zone Volleyball Association (CAZOVA) kier crea 
mas competencia entre e paisnan Central y Caribe special- 
mente pa nos hobennan por explora nan mes miho den e 
deporte aki. E seleccion lo ta bou guia di e coach nacional 
Daan Kleinbussink. 

Mester bisa cu Aruba lo hunga contra Surnam, US Virgin 
Island, Corsou y Boneiro. Nos hungadonan a hiba un pre- 
paracion debido di varios luna y awor ta cla pa enfrenta e 
cuatro paisnan menciona. E weganan lo wordo hunga den e 
compleho Jorge Nicholas Sports Hall. 

Dos aña pasa, e seleccion femenino a hunga un World Qualifi- 
cation Tournament na Aruba mes cu tabata un bon momento 
pa reviva e deporte di volleyball. Nan a enfrenta Haiti, Marti- 
nique y Surinam cual den tur tres wega nos volleybolistanan 
a duna un tremendo bataya y di nivel halto. 

Stichting Sportsubsidie Aruba tambe a yuda subsidia e biahe 
di e seleccion femenino di volleyball U-23 pa e torneo inter- 
nacional 2018 CAZOVA U-23 Caribbean Championshipna 
Boneiro. 



Aruba ta host competencia internacional di landamento 




ORANJESTAD - E dian- 
an 26 di juni pa 6 di juli, 
Aruba lo ta pais anfitrion 
di un di e competencianan 
mas grandi den e deporte 
di landamento den nos re- 
gion. 

E Central American and Ca- 
ribbean Amateur Swimming 
Confederation, CCCAN lo 
conta cu un participacion di 
479 atleta y 148 oficial de- 
portivo procedente di 24 pais 
den nos region. 

Paisnan participante na e 
campeonato di CCCAN aki 
hunto cu Aruba lo ta An- 
tigua-Bahamas - Barbados 
-Bermuda-Cayman Islands 
Colombia-Costa Rica- 
Curacao-Dom Republic-El 
Salvador-French Guyana- 
Grenada-Guatemala-Hai'ti- 
Honduras-Jamaica-Nicara- 


gua-Panama-Sint Maarten- 
Suriname-Saint Lucia-Trini- 
dad-US Virginia Islands. 

Mester bisa cu lo competi den 
tres disciplina di landamento 
esta landamento artistico, 
landamento y Open Water. 
E competencia di CCCAN 
lo inicia cu landamento ar- 
tistico e dianan 26 pa 28 di 


juni. Despues lo sigui cu e 
competencia di landamento 
cu lo ta e dianan 29 di juni pa 
3 di juli. Lo culmina e com- 
petencia di CCCAN 2018 
cu e competencia den Open 
Water Swimming cu lo ta riba 
dos dia esta 4 y 6 di juli. Dia- 
huebs 28 di juniden oranan di 
atardi lo tin e Ceremonia di 
Apertura di e Central Ameri- 



can and Caribbean Amateur 
Swimming Confederation, 
CCCAN na Piscina Olim- 
pico Roly Bisslik na Savaneta. 

Arubaanse Zwembond cu 
ayudo di diferente stake- 
holders a traha duro pa host 
un campeonato grandi di e 
magnitud aki na Aruba, e mas 
grandi te cu awor. Durante 
varios luna largo, nos atleta- 
nan den landamento artistico, 
landamento y Open Water a 
hiba un preparacion debido 
cu entrenamentonan tanto 
mainta como atardi. Awo cu e 


sosten y apoyo di e publico di 
Aruba nan lo sa bataya contra 
di e 23 otro paisnan den nos 
region den tres disciplina di 
deporte cu Aruba semper a 
resalta den nos region. 

Stichting Sportsubsidie 
Aruba tambe a yuda sub- 
sidia e campeonato interna- 
cional di landamento Cen- 
tral American and Carib- 
bean Amateur Swimming 
Confederation(CCCAN) na 
Aruba organisa pa Arubaanse 
Zwembond. 

ABBA cu gesto pa organisacionnan di baseball 




ORANJESTAD - Den 
weekend cu a pasa, e fed- 
eracion di baseball di Aru- 
ba ABBA, a haci entrega 
di materialnan di baseball 
ricibi for di Orioles Advo- 
cates y nan Cardboard to 
Leather program, pa me- 
dio di Melvin Mora, segun 
un comunicado ricibi. 

ABBA hunto cu represent- 
ante di diferente organisa- 
cionnan di baseball a sa di 
persevera y inventarisa un 
container di 40” cu casi 300 
caha di material di baseball 
tanto nobo y uza. 

Pa varios siman a haci inven- 
tarisacion y asina cu transpar- 
encia a reparti materialnan pa 
tur e organisacionnan di Aru- 
ba den parti igual. Diabierna 
pa medio di un programa di 


distribucion tur organisacion 
a busca material na Entertain- 
ment Center. Esaki a bay den 
bon coordinacion y dushi 
ambiente. Nos por a mira e 
caranan di aprecio for di tur 
dirigente pa e gesto cu ABBA 
bou di auspicio di presidencia 
di Sherwin Howell a bin ta 
traha pe for di varios luna. 

Diasabra mainta trempan 
prome cu 9or di mainta, e 
comunidad di Aruba a para 
den rij pa asina warda e porta 
habri pa busca e materialnan 
cu e mucha ta desea. A parti 
helm, cather’s equipment, 
gloves, batting gloves, cleats, 
tas, uniform etc. Nos por bisa 
cu e bazaar di diasabra a bay 
super bon y den mas of me- 
nos mei ora tur cos a caba. 
Nos ta spera di por keda of- 
rece comunidad di Aruba y 



baseball tipo di proyectonan 
asina cu ta yuda e teamnan cu 
material cu tin un costo hopi 
halto. 

Parlamentario Richard Arends (AVP): 

‘Aprobacion di CAft condiciona na reduccion di 12 miyon na personal’ 



ORANJESTAD - Segun 
un e relato di prensa cu a 
wordo publica diabierna 
ultimo, CAft a confirma 
cu gobierno lo a cumpli cu 
su recomendacionnan bou 
condicion cu e deficit ta 
menos cu esun di aña pasa, 
entradanan di dividen- 
donan di companianan es- 
tatal materialisa nan mes 
y cu gastonan di personal 
lo baha structuralmente e 
añanan venidero. 

Pa prueba esaki Gobierno lo 
a presenta un plan di reduc- 
cion di personal. “Pa fraccion 
di AVP sin duda no tabata un 
sorpresa na momento cu dia- 
bierna ultimo CAft a indica 
cu presupuesto 2018 a cumpli 
cu nan recomendacionnan 
tabata a base di e promesanan 
cu Gobierno lo a haci cu ai- 
nda mester wordo presenta 
den un cambio di presupues- 
to 2018”, parlamentario Ar- 
ends a bisa. 

Loke ta sigur -pero cu gobi- 
erno, como tambe e fraccion 
mas grandi cu ta sostene go- 
bierno, ainda no a informa, 
pero CAft si a informa den 
su comunicado - ta cu gobi- 


erno lo tin cu reduci gasto di 
personal cu 12 miyon florin 
den e proximo 6 lunanan cu 
ta resta di e aña aki. Na mo- 
mento cu papia di reduccion 
di gasto si personal ta bolbe 
confirma preocupacion cu 
nos fraccion a vocifera duran- 
te tratamento di presupuesto. 

Durante tratamento di presu- 


puesto 2018, fraccion di AVP 
a haci un serie di pregunta na 
gobierno, riba diferente pun- 
tonan caminda a ser pidi di 
gobierno pa duna mas clari- 
dad riba kico gobierno kier 
logra cu e presupuesto. Frac- 
cion di AVP a dirigi casi mil 
pregunta na gobierno ya cu 
tabata bisto cu e presupuesto 
tabata leu cumpli cu norman- 


an stipula pa e ley di supervi- 
sion financiero. Miembro di 
fraccion di AVP, sr. Arends, 
a cuestiona seriamente dife- 
rente aspecto den e presu- 
puesto, entre otro aumento 
excesivo di gastonan, cu tam- 
be a wordo señala pa CAft 
den su evaluacion preliminar. 

Sinembargo en bes di atende 
y aclaria e preocupacionnan 
presenta, tanto gobierno 
como fraccionnan cu ta sos- 
tene gobierno a prefera di 
hinca mayoria di tempo den 
discusionnan politico cu no 
tabata al caso y den ultimo 
dianan por mira resultado di 
e falta di seriedad y respon- 
sabilidad aki. 

CAft confirma e hecho cu go- 
bierno a aumenta su gastonan 
di manera excesivo, e.o. gas- 
tonan di personal a aumenta 
12 miyon florin compara cu 
aña pasa. Mirando e factornan 
cu nos ta bibando aden no ta 
exclui cu nos lo conoce un 
inflacion enorme cu pueblo 
lo wordo expone na dje. No 
tin hustificacion pa e forma 
con gobierno di un banda ta 
papia di C crisis fmanciero’ y 
uzando esaki como excuus 


pa aumenta BBO y BAZV 
na mes momento y den un 
tempo asina cortico a bira au- 
menta gastonan di gobierno 
cu 125 miyon compara cu re- 
alisacion di aña pasa. 

Loke cu gobierno a com- 
promente su mes cu CAft ta 
lanta preocupacion grandi 
ya cu pa logra reduci gasto 
di personal cu 12 miyon flo- 
rin den proximo seis luna, 
mester manda mas cu 300 
trahado cas si tuma e salario 
promedio, of mester bay kita 
beneficionan secundario di 
empleadonan publico manera 
nan pensioen. 

“Cualkier cambio mester 
forma parti di un cambio di 
presupuesto 2018 cu mester 
wordo presenta di corto tem- 
po na parlamento ainda. Nos 
lo manda puntra gobierno 
con lo haci esaki y ta di spera 
cu esaki no ta inicio di otro 
persecucion politico mientras 
cu ta laga e grupo grandi cu 
gobierno a tuma den servicio 
recientemente, sigui riba pay- 
roll di gobierno”, parlamen- 
tario Arends ta mustra. 


Parlamentario Endy Croes (MEP): 

‘Pueblo lo bay paga pa algo cu nan no a pidi pe’ 



ORANJESTAD - Par- 
lamentario Endy Croes 
a baha fuerte riba Mike 
Eman despues cu el a reu- 
ni cu CAft. Segun sr. Croes 
cu CAft a reconfirma e 
mal maneho financiero di 
8 aña di AVP. 

CAft tabata hopi cla den su 
expresionnan y tur esaki di- 
lanti representantenan di 
AVP, esta Marlon Sneek, 
Richard Arends, Mervin 
Wyatt-Ras y Jennifer Reyes. 
Voorzitter di CAft, Profes- 
sor of Public Economics and 
Administration, Raymond 
Gradus a bisa textualmente: 
“Iedere Arubaan die vandaag 
de dag geboren wordt heeft 
reeds een overheidsschuld 
van tenminste 40 duizend 
Arubaanse guldens.” Pues 
kico AVP a causa pa redobla 
e debe nacional? AVP a causa 
cu di cada baby cu nace awe ta 
nace cu un debe riba su cabes 
di 40 mil florin. Palabra di 
CAft. Puntra bo mes con ciu- 
dadano si esaki ta e Aruba cu 
bo lo tabata kier y si ta esaki 
ta e Aruba bo ta desea pa bo 
yiunan. 


Gradus a continua bisando 
“Het is echt noodzakkelijk 
om de komende tijd forse 
stappen in te zetten, ook om 
te voorkomen dat een last 
wordt doorgeschoven naar de 
volgende generatie.” Pues aki 
sr. Gradus ta haci apelacion 
fuerte cu e generacion aki cu 
mester cuminsa paga e debe 
di Mike Eman y AVP Debe 
Nacional a redobla di 40% pa 
90% y interes cu nos ta paga 
riba placa presta a mas cu re- 
dobla y a alcansa 216 miyon 
den 2018. Esaki ta igual cu un 
pago di 600 mil florin pa cada 
dia solamente na interes y no 
riba capital. Segun sr. Gradus, 
tur e desaster aki ta uno cu lo 
bay causa e pueblo hopi dolor 
pero si no cuminsa paga awor 
pa baha e debe, e interesnan 
y costonan lo sigui aumenta y 
lo bay mata nos futuro gen- 
eracion. 

Awe Mike su palabra a sali na 
cla. Mike a grita cu e ta or- 
guyoso di e debe y e debe f ey 
pa nos tur bay page pa futuro. 
E ora di paga a yega y lamen- 
tablemente tur esunnan cu 


no a probecha di e fiesta di 
Mike cual ta e gran mayoria 
di pueblo awe tambe mester 
bay paga pa algo cu nan no a 
pidi pe. 

E catastrofe di Mike y AVP 
Mi ta contento cu diferente 
parlamentario di AVP tabata 
presente pa tende esaki y 
ohala nan por realisa e em- 
bergadura cu Mike y AVP a 
hinca Aruba aden y recapacita 
enbes di sigui instiga, gaña y 
manipula nan votadonan. 

Un lider asina manera sr. 
Eman pa locual el a haci cu 
pais Aruba mi ta considera 
publicamente un desgra- 
ciado. Imposibel cu bo cu- 
rason por tabata sinti algo 
pa e pueblo mirando bo 
hechonan. Awe nos ta den un 
situacion no solamente cu un 
debe masha halto, pero esaki 
a refleha tambe den aumento 
di criminalidad, desempleo 
masha halto y un crisis social 
nunca bisto. Finalmente e de- 
saster fmanciero di sr. Eman 
y AVP a keda reconfirma ofi- 
cialmente pa CAft. 


Mi ta haci un plegaria desde 
awor en adelante na henter 
e comunidad pa keda leu di 
storianan di manipulacion di 
AVP y hunto nos percura pa 
nunca pero nunca mas nan 
bolbe na poder. Aruba lo bay 


pasa den temponan dificil, 
pero hunto nos lo sa di dre- 
cha e catastrofe di Mike y 
AVP y hunto nos lo construi 
un miho Aruba pa nos futuro 
generacion. 

Parlamentario Michael Lampe (AVP): 

‘Minister a exigi pa tin control riba maneho di parke y a menasa directiva’ 



ORANJESTAD - Fraccion 
di AVP a tuma nota di e 
decision di directiva di 
Fundacion Parke Arikok 
pa medio di un carta den 
cual e directiva completo 
a tuma e decision di tuma 
su retiro, despues di pre- 
sion constante di e minis- 
ter encarga cu maneho di 
e parke nacional. 

Esaki parlamentario Lampe 
a trece dilanti. Nos a bin ta 
observando di cerca desar- 
oyonan relaciona cu e prob- 
lemanan cu directiva di parke 
nacional Arikok a bin haya su 
mes confronta cun’e, sigur si 
tuma na consideracion e im- 
portancia di e parke aki y kico 
e ta nifica pa yuda conserva 
Aruba su naturaleza. 

No solamente e parke Arikok 
pero for di 2017 a tuma e 
decision cu otro areanan di 
naturaleza tambe lo cay bou 
maneho y responsabilidad di 
directiva di FPA cualnan ta 
importante pa comunidad, ya 
cu e ta e rosea di nos pais y 
tambe di vital importancia pa 
nos turismo pero sigur im- 
portante tambe pa beneficio 
di salud di nos hendenan, nos 
parhanan y diferente besti- 
anan riba nos isla, nos flora y 
fauna cu ta refleha e rikesa di 
nos Aruba. 

Tur esaki, dor di un mane- 
ho manera directiva mes di 
parke a duna di conoce e mo- 
tibo pakico e ta tuma su re- 
tiro, ta dor di maneho di un 
minister Otmar Oduber den 
e caso aki, dunando menasa 
constante, imponiendo un 
presion inmenso na e direc- 
tiva, cu diferente maniobra, 
manera un dictador pa asina 
e tin e poder pa dicidi con ta 
bay maneha e diferente ar- 
eanan aki. 

E rason pakico tin un direc- 
tiva di e parke asina aki, ta 
pasobra cu nan ta un NGO, 
Non Govermental Organisa- 
tion, cu ta un sistema conoci 
mundialmente percurando 
asina pa tin e forma mas 
transparente y mas sigur pa 
cuida bo naturalesa. 

Ta e forma independiente pa 
tin un directiva di profesion- 
alnan cu conoce e area aki, cu 
ta traha pa cuida e diferente 
areanan cu tin e meta di cuida 
bo naturalesa, e meta princi- 
pal di esaki ta pa asina no bin 
diferente otro partidonan cu 
kisas tin otro tipo di metanan 
pa e areanan aki cu lo bay de- 


saroya otro tipo di cosnan cu 
lo por trece e naturalesa den 
peliger. 

Nos a haya un rapport di 
fundacion parkenan nacional 
di Aruba den cual ta mustra 
claramente cu e motibo cu 
a conduci na retiro di e di- 
rectiva completo, ta pa mo- 
tibo cu a surgi un dilema den 
maneho. 

E rapport ta mustra cu e 
dilema aki ta consisti ora cu 
di un banda gobierno repre- 
senta pa minister encarga cu 
ROIM, esta minister Odu- 
ber, no ta duna directiva e es- 
pacio pa como NGO haci su 
trabou. 

E minister ta desea di tin 


mas control den e maneho 
y ta mira den su concepto cu 
Parke Nacional ta wordo sub- 
sidia pa gobierno y asina kier 
debilita e influencia di NGO 
den maneho di e parke. 

Minister Oduber a bay asina 
leu, segun e rapport emiti pa 
directiva ta mustra, cu si e no 
haya cooperacion di e direc- 
tiva, e lo bay over na lanta of 
crea otro fundacionnan y lo 
bay responsabilisa maneho 
di parke nacional Arikok y 
Spaans Lagoen cu e maneho 
di esakinan. 

E rapport aki a wordo emiti 
18 di juni, pues reciente- 
mente y loke ta importante pa 
nos realisa aki ta e forma con 
kier hiba un maneho como 


minister ya cu e ta bisando cu 
den tratamento cu profesion- 
alnan, hendenan cu mester 
percura pa cuido di nos na- 
turalesa, caminda tur hende 
sa cu esey ta e miho manera 
pa naturalesa ta protegi, pa via 
di un maneho dor di NGO, 
pa un directiva di hendenan 
cu ta traha independiente- 
mente cu ya ta cay bou di e 
fundacion encarga, su perso- 
na como minister ta menasa 
e profesionalnan aki cu si 
nan no kier hiba un maneho 
manera cu e minister kier, e 
lo lanta un otro fundacion 
riba e fundacion actual, pa 
asina e minister por pone su 
hendenan den e fundacion. 

Un decision cu na mes mo- 
mento lo crea un otro costo 


mas grandi pa gobierno, pa 
asina bay pone presion pa 
sed di poder y pone su mes 
hendenan den maneho di e 
parke, loke no ta un secreto 
cu e minister ta funciona di e 
forma aki. 

Claramente aki ta bisto cu e 
minister tin un otro agenda 
ya cu si e tabatin naturalesa y 
medio ambiente na pecho, e 
minister lo a sinta cu e direc- 
tiva pa asina yega na e miho 
maneho cu mester pa cuido 
y conservacion di naturalesa, 
ya cu si gobierno tin bienestar 
di nos naturalesa na pecho, e 
lo a actua diferente, actua den 
un forma mas responsabel 
hunto cu e directiva y asina 
mustra cu en berdad e tin na- 
turalesa di nos pais na pecho. 

‘Mester percura pa proteha nos pueblo’ 



ORANJESTAD - Como 
miembro di Comision 
fiho di Asuntonan Finan- 
ciero y Economico di Par- 
lamento, mi a asisti na un 
reunion cu CAft diabierna 
ultimo, segun parlamen- 
tario Shailiny Tromp-Lee. 

Un reunion caminda, sigur 
como miembro di fraccion 
di MEP, mi por bisa cu nos a 
ricibi un bon noticia. CAft a 
informa parlamento cu nan a 
fmalisa e tratamento di Pre- 
supuesto 2018 cu gobierno di 
Aruba. 

Despues di un proceso di 
pregunta y contesta gobierno 
a duna CAft e informacion cu 
a convence nan cu gobierno 
ta riba bon caminda pa pone 
orden den fmancia publico 
y CAft ta considera e presu- 
puesto 2018 uno realistico. 

Mas cu claro como parla- 
mentario mi ta di opinion cu 
e reto mas grandi di nos go- 
bierno ta pa mantene e balans 
entre sanea nos fmancia, pero 
na mes momento atende cu 
e retonan social y economico 
di nos pais. Ta di suma im- 
portancia pa gobierno percu- 


ra pa stimula nos economia di 
tal manera cu ta crea cuponan 
di trabou y trece progreso y 
bienestar pa tur ciudadano di 
nos pais. Cuponan cu ta asina 
necesario pa por combati e 
desempleo y pobresa aki na 
Aruba. 

Durante e reunion fraccion 
di MEP a subraya e echo cu 
na tur momento nos mester 
percura pa proteha nos pueb- 
lo y garantisa cu e peso cu nos 
ta pone riba nan pa por sanea 
nos fmancia publico ta uno 
cu nan por carga. Ta 7 luna 
pasa nos a sali di campaña, 
caminda nos a bishita hopi 
cas y famianan. Nos ta con- 
sciente cu pueblo ya caba no 
tin e facil. P’esey mes ta hopi 
importante pa nos no perde 
fo’i bista cu e realidad ta cu e 
crisis fmanciero y social cu e 
gobierno actual a hereda, no 
a bin cay for di cielo. E reali- 
dad aki a ser crea den 8 aña di 
tempo y hopi a para un banda 
y wak of a faya di interveni 
suficientemente of supervisa 
debidamente. 

Den e lunanan nos dilanti 
nos mester duna gobierno 


e espacio pa por maneha y 
hiba Aruba ariba e rumbo pa 
cambio y pone e ser humano 
central atrobe. Importancia 
di ehecucion di e crisisplan 
social sigur ta algo cu mester 
keda enfatisa. Un crisis social 
cu a keda pa gran parti oca- 
siona pa entre otro e echo cu 
AVP a corta na 2017 so 40 mi- 
yon pa cu e area social aki na 
Aruba. 

Na mes momento no por 


lubida cu mester acelera e 

inversionnan necesario den 
husticia y enseñansa. Den 
husticia pa por garantisa cu 
entre otro nos costanan ta 
keda protegi, nos por cumin- 
sa mira mas ‘blauw’ riba caya 
y nos hendenan por cuminsa 
sinti nan sigur bek den nan 
cas y riba caminda. 

Den enseñansa pa por per- 
cura cu ta mehora e condi- 


cionnan bou cual nos mae- 
stronan ta duna les y nos 
muchanan ta bay school. Sin 
perde for di bista cu mester 
inverti den innovacion cu ta 
asina necesario. 

Pa fmalisa mi ta subraya un 
biaha mas e urgencia cu tin 
pa percura pa stimula nos 
economia pa crea empleo pa 
esunnan desemplea y com- 
bati pobresa. 


Parlamentario Richard Arends (AVP): 

‘AVP lo sigui cu reunion di informacion’ 


ORANJESTAD - Dialu- 
na anochi partido AVP a 
organisa un reunion in- 
formativo exitoso na San 
Nicolas cu un atendencia 
hopi grandi y e serie di 
reunionnan aki lo conti- 
nua diamars venidero na 
edificio di MFA na Noord 
y caminda meta di e re- 
unionnan aki ta pa infor- 
ma pueblo riba e efecto 
di tsunami di medidanan 
cu ta na caminda y cu lo 
drenta na vigor dia prome 
di juli. 

“Aki no ta solamente e BBO 
y BAZy cu ta meramente 
pa fmancia e aumento gas- 
tonan excesivo di gobierno 
compara cu realisacion di aña 
2017,manera cu nos y CAft a 
bin ta señala. 

Ademas e aumento di im- 
puesto riba cada schakel den 
e cadena di consumo - entre 
e importado, e mayorista, e 
detayista y e consumidor - 
mester tene cuenta cu e am- 
pliacion di e base di BBO y 
BAZV tambe. 

Producto- y servicionan cu 
antes no tabata paga BBO 
riba nan, awor tin cu bay paga 


BBO riba esakinan. Sola- 
mente na servicionan ban- 
cario, nos ta papia aki di un 
peso adicional di 10 miyon di 
florin. Ademas di e 150 mi- 
yon cu e aumento di BBO 
y BAZV lo genera for di 
economia, mester conta un 
minimo di 10 miyon adicio- 
nal pa servicionan cu banco- 
nan comercial ta presta. Ai- 
nda nos no ta tuma na cuenta 
loke companianan di seguro 
y e ‘cost of doing business’ 
den cada schakel ta bay au- 
menta tambe. Mester tene na 
cuenta tambe e aumento di 
accijns riba gasolin cu gobi- 
erno a presupuesta. 

Si tuma na consideracion cu 
99% di productonan cu nos ta 
consumi aki na Aruba ta im- 
porta y mester pa cumpra es- 
akinan na dollar p.e. pa trece 
nan Aruba, e ampliacion di e 
base di BBO t BAZV lo tin 
su efecto. Importacion riba 
su mes ta bay ta mas caro pa 
motibo cu e gastonan ban- 
cario cu antes no tabata paga 
BBO riba nan, ta bay conoce 
un aumento di un tarifa di 
cero pa 6%. 

E reaccionnan di e.o. Aruba 


Bankers Association ta con- 
firma cu gobierno a pasa un 
ley ciegamente, sin consulta, 
sin ningun analisis. Ora cu 
gobierno ta splica cu e efec- 
to aumento di BBO lo ta di 
3.4% anualmente, ningun 
hende ta kere esaki. Si nos 
wak bon, awe tin tur com- 
ponente mescos cu na 2007, 
unda cu no tabatin un crece- 
mento economico, aumento 
di impuesto y sin lubida e 
aumento di prijs di combus- 
tibel a rais di desaroyonan 


internacional, pues tres factor 
identico na dies aña pasa, cu 
lo por conduci siguramente 
na un tasa di inflacion hopi 
halto cu e 3.4% cu gobierno 
a indica. 

E medidanan cu lo drenta 
na vigor no tabatin un com- 
pensacion debido. Mas di 
10 mil pensionado lo perde 
nan reparatietoeslag, bou di 
pretexto cu nan lo haya un 
reduccion di prima di AZV 
caminda a resulta cu nan mes 


lo paga pa e reduccion aki dor 
di eliminacion di e reparati- 
etoeslag. Tambe e empresario 
chikito, e trahado independi- 
ente, esunnan den industria 
creativo, tampoco ta wordo 
compensa debidamente y 
esaki nos ta lamenta ya cu 
aumento y ampliacion di e 
impuesto aki, no solamente 
ta afecta e clima di inver- 
sion pero tambe ta aumenta e 
‘cost of doing business’ aki na 
Aruba. 

Fraccion MEP: 

‘Mike Eman ta haya e oportunidad unico pa splica pakico el a boicotia e 

scol HAV0A ,7 W0 na Noord’ 



ORANJESTAD - Den 
tur e discusion cu tabatin 
relaciona cu e uzo di edi- 
ficio MFA-Noord pa un 
reunion politico di AVP, 
ta un berguensa cu e po- 
liticonan aki, despues di 
a reuni siman pasa na San 
Nicolas, e biaha aki ta 
drenta e pueblo di Noord 
pa trata di manipula men- 
te di e habitantenan aki. 

Sin duda cu e pueblo di 
Noord no merece bishita 
ni reunion di e politiconan 


oportunista aki di AVP, ken- 
denan durante 8 aña largo 
a laga e pueblo aki benta un 
banda, ya cu fuera di con- 
struccion di e edificio MFA- 
Noord cu tin cu wordo paga 
ainda den e proximo 25 añan- 
an, nada pero nada mas a ser 
haci pa e districto aki door di 
e gobierno di AVE Echo ta cu 
e districto di Noord den bista 
di AVP ta solamente util pa 
haya voto den eleccion. No 
solamente ningun proyecto 
significante a ser realisa pa e 
pueblo di Noord, pero nan 


candidato di Noord ex min- 
istro Paul Croes a percura 
pa miles di ontheffmgnan na 
stranheronan strobando asina 
nos propio hendenan local 
desemplea cu tambe ta biba 
den Noord pa nan por a haya 
un trabao decente pa cria nan 
famia. Ta esaki Mike Eman y 
su gang mester splica e pueb- 
lo di Noord den nan reunion 
di instigacion, odio y rencor 
di diamars awor. 

Scol HAVOAWO -Noord 

Tambe ta e momento apropia 


pa den e reunion aki e habi- 
tantenan di Noord puntra 
Mike Eman dicon e y su go- 
bierno a boicotia e construc- 
cion di e scol HAVOAWO 
na Noord cu a ser laga atras 
pa gabinete Oduber na fmal 
di 2009, caminda tabatin tur e 
fmanciamento, mapa, bestek 
completamente cla pa cu e 
proyecto aki. Si Mike Eman 
no a coy e placa pa construc- 
cion di e scol y no a hinca 
esaki den e proyecto fracasa 
di 4 tram na Playa, awe den 
juni 2018 e prome klasnan di 
VWO lo a gradua na e scol 
aki y esunnan di FIAVO lo a 
gradua for di aña pasa caba. 
Pakico Mike Eman a priva 
nos hobennan di Noord pa 
por acudi na enseñansa se- 
cundario den nan propio dis- 
tricto y a obliga nan di bay te 
San Nicolas pa por sigui nan 
estudio di HAVO of VWO? 
Tur e preguntanan aki Mike 
Eman y su ex ministronan 
mester splica e pueblo di 
Noord den forma cla y raspa 
awe nochi. 

Algun proyecto di gobi- 
erno di MEP 

Partido MEP un biaha kier 
enfatisa cu gobiernonan di 
MEP den pasado semper a 


percura pa proyectonan util 
y necesario pa e pueblo di 
Noord. Pa menciona algun: 
Compleho Deportivo Frans 
Figaroa, Sporthotel Angel 
Botta, Warda di Polis na Sha- 
ba, Scol Basico na Kudawe- 
cha, Centro di Pesca Had- 
icurari, e casnan di pueblo 
na Noord, tur e camindanan 
principal, henter e infrastruc- 
tura di Plan Sasaki cu a ser 
desaroya caminda awe den 
henter e area aki tin un can- 
tidad di hotel, condominio, 
restaurant, shopping malls, 
cinema, night clubs y otro 
luganan di entretenimento. 
Aki nos por mira claramente 
cual partido politico berdad- 
eramente a yega di traha cu 
alma y curpa pa e pueblo di 
Noord y tambe tur e otro dis- 
trictonan. 

Pues na luga di bay instiga 
e pueblo di Noord, Mike 
Eman mester duna cuenta di 
su fechorianan di su gober- 
nacion y splica tambe pakico 
e pueblo di Noord no a dis- 
fruta net nada di e mas di 3 
biyon florin extra cu gabinete 
Eman a haya den e periodo di 
2010-2017. 


Parlamentario Hendrik Tevreden (MEP): 

‘Politica di pauwies a laga un debe minimo di AWG 40,000 riba cada cabes 

di e proximo generacion’ 



ORANJESTAD - Manera 
ta conoci cu CAft a bishita 
comision fiho di financia 
publico y economia den 
Parlamento y a discuti 
ariba puntonan di e presu- 
puesto 2018 di Pais Aruba. 
Gabinete Wever Croes I 
a cumpli cu recomenda- 
cionnan di CAft pa 2018 y 
ta pone un comienso nobo 
pa loke ta trata presupu- 
estonan realistico pa pais 
Aruba. 

Sinembargo esaki no lo bay 
sin su retonan. E politica 
di pauwies di sacamento di 
potret, haci nechi y lombra 
pluma cu gabinete Eman a 
hiba, a trece un debe astro- 
nomico cu ne. Inversionnan 
bashi den propaganda, per- 


sonalidadnan internacional, 
y e producto AVP a wordo 
bendi na un prijs halto cu no 
a trece placa bek den caha pa 
pais Aruba. Un promocion 
sin limite pa por a mantene 
un gran cantidad di voto, lu- 
bidando e responsabilidad pa 
laga un pais fuerte pa e gen- 
eracion cu ta sigui nos. 
Gobernacion ta e arte pa bo 
mehora di e pasado, y aplica 
den presente locual cu bo kier 
cosecha den futuro. Si nos 
mir’e asina, gabinete Eman a 
laga atras un cosecha amargo 
pa e proximo generacion. 

Gradus 

Presidente di CAft, Raymond 
Gradus a menciona publica- 
mente cu tur hende por com- 
prende cu pa cada ciudadano 
cu lo nace, tin un debe di 
40,000 florin como herencia 
riba su cabes. Mas ainda cu e 
medida di pensioen cu a pasa 
e peso a bira mas grandi pa 
carga pa e ciudadano pasobra 
e tin di carg’e pa mas tempo 


tambe. E propaganda pa laga 
kere cu crea debe lo a stimula 
economia no a funciona na 
fabor di comunidad, segun 
Gradus. 

Mas bien esaki tawata e for- 
mula pa no carga respon- 
sabilidad, pero si mantene un 
reputacion di great guy cu tur 
gremio, prensay sindicatonan 
compremeti y sostenedonan. 
Pa duna bo yiu mangel tur dia 
djis pa e no rabia cu bo, no ta 
haci cu bo ta great, mas bien 
bo ta aumentando e posibi- 
lidad di perhudica bo yiu su 
futuro. 

Awe nos ta biba den carni 
propio e consecuencianan cu 
e politica di pauwies a trece 
cu ne. Un filosofia cu no a 
duna resultado specialmente 
no den e tipo di economia 
di Aruba. E realidad y resul- 
tado fmal ta, cu e recibo tin di 
wordo paga! 

Otro punto cu a ser enfatisa 
den nos reunion cu CAft 


ta cu AVP a papia di crece- 
mento den empleo, pero a 
ehecuta esaki na e manera di 
mas facil, y cu hopi riesgo y 
no sostenibel cu ta existi. A 
scoge pa manipula un crece- 
mento cu aumento di e gasto 
di personal di e aparato gu- 
bernamental di 308 miyon pa 
380 miyon florin y a merca- 
dia esaki como un crecemen- 
to laboral. 

Mas bien esaki tawata patro- 
nahe politico di cantidad di 
coordinadornan cu a man- 
tene nan mes ocupa cu e 
agenda politico di gabinete 
Eman solamente y no nec- 
esariamente a nifica un ayudo 
directo pa pais Aruba den su 
totalidad. 

Gabinete nobo 

Loke gabinete Wever Croes I 
a logra den 7 luna di gober- 
nacion tawata pa presenta 
un vision y direccion pa un 
fmancia publico duradero 
y realistico si nos ta mira e 
contesta di CAft ariba pre- 


supuesto 2018. E vision di e 
gabinete ta premira cu lo tin 
un bahada di debe den 2019 y 
pa 2020 lo papia di un surplus 
cu lo crece pa 1% pa 2021. E 
vision fmanciero aki lo guia 
Aruba den un direccion unda 
cu substancialmente lo re- 
baha gastonan crea pa gabi- 
nete Eman, y crea espacio pa 
por goberna mas responsabel 
bahando interesnan halto 
acumula door di añanan tras 
di lomba. 

E reto pa e gabinete nobo aki 
ta pa pone un paro na e gas- 
tonan di politica di pauwies, 
y no sigui crea debe cu tin di 
wordo pasa pa e generacion 
cu ta sigui nos, pero tambe 
tin di sondea entradanan 
nobo pa Aruba. Den tur esaki 
sigur for di Parlamento nos lo 
ta para firme pa defende nos 
pueblo y percura pa e proxi- 
mo generacion sinti un cam- 
bio real pasobra a yega tempo 
pa nos stop di haci wega cu 
cos serio! 

FraccionAVP: 


‘Gabinete Wever-Croes practicamente a legalisa 

atraco riba pueblo’ 


ORANJESTAD - Fraccion di AVP ta mustra 
cu den e rapport di CAft ta papia palabra cla 
y mientras cu esaki no tabata un sorpresa 
grandi, si e ta demostra e mentalidad cu cual 
gabinete Wever Croes ta gobernando e pais 
aki. 

Pa CAft por a firma presupuesto 2018, gabinete 
Wever-Croes pa medio di minister presidente Ev- 
elyne Wever-Croes, a sigura cu su gobierno lo bay 
percura pa reduccion di personal di e aparato gu- 
bernamental, pa sparl2 miyon florin. 

No ta cuestion di bay purba, pero ta un echo poni 
riba papel y manda pa gobierno Hulandes, ca- 
minda ta bay manda mas cu 300 hende cas den 
proximo lunanan riba cual ainda gobierno tin cu 
duna un splicacion na pueblo y na parlamento. 

Tur esaki despues cu tanto CAft y Raad van Ad- 
vies a remarca anteriormente cu presupuesto 2018 
ta mustra un aumento den gasto di personal pero 
cu gobierno a dicidi di neglisha y laga e fiesta sigui 
bay. 

Tanto departamento di Serlimar y DIP ya ta un 
secreto publico e invasion di hendenan di partido 
POR, sostenedo- y candidatonan di e partido di 
e minister encarga cu e departamentonan aki y 
practicamente tur loke falta pa haci cu e edificio- 

nan, ta verf nan color blauw di e partido di minister 
Oduber. 

Practicamente tur minister di gabinete Wever 
-Croes a tuma hende den servicio mientras cu na 
mes momento tur tabata grita crisis fmanciero cu 
nan lo a haya e pais aden y awor CAFT y Hulanda ta 
bin para e abuso aki, caminda no por castiga pueblo 
pa un maneho asina iresponsabel. 

Na momento cu gabinete Wever- Croes a wordo 
ordena pa reduci gasto di personal cu 12 miyon, es- 
aki ta confirma e hecho cu e gobierno MEP-POR- 
RED no tin nocion di loke tin cu wordo haci pero 
si tin e nocion di con nan tin cu recompensa nan 
sostenadonan y duna pueblo e cuenta pa paga. 

Na momento cu gabinete Wever- Croes impone un 
aumento di BBO y BAZV na 6% cu lo ranca un 
suma di 130 miyon for di pueblo, e gobierno aki 
no a mustra mucho diferencia cu cualkier caso di 
atraco, ya cu realmente ta atraca cartera di pueblo. 

No ta husto cu ta pone un peso asina grandi y cu lo 
bay crea cantidad di problema pa hopi cas di famia 
pa motibo cu nan lo wordo afecta formalmente pa 
medida di gobierno, anto di otro banda gobierno ta 
gasta placa di pueblo pa paga sostenedonan, amigo y 
famianan pa e suma di 12 miyon florin. 

E desaroyonan aki cu CAft caminda e comision di 
supervision a bay di acuerdo pa firma presupuesto 
2018 a base di promesanan nobo haci pa gabinete 
Wever- Croes, ta duna un mocion di incapacidad 
tambe na fraccionnan cu ta sostene gobierno den 
parlamento, ya cu na luga di pone atencion, haci 
pregunta al caso, mustra preocupacion pa loke go- 
bierno ta haciendo y exigi pa bin cambio den e pre- 
supuesto, ta grita voor ciegamente y awor nan ta ser 
mustra riba fayonan cu a wordo cometi den parla- 
mento pa fraccionnan cu a priminti un cos pero ta 
haci otro cos. 


.Ajmroirai 

SP*-^ 



" Kristu Ayera Awe 
Semper' 

Cu dolor na nos 
curason pero gradici 
na Dios cu e twt parti 
di nos bunita bida nos 
ta anuncia 

fayecimento inespera 
di nos amor stima 


Tico Thielman (Romeo A.) 

*22-08-1955 -122-06-2018 

Acto di entiero lo wordo anuncia despues. 



Gradicimento / invitacion 

“Felis esnan cu ta reconose cu nan tin mester 
di Dios; Reino di shelo ta pa nan. 

Felis esnan cu ta tristo; Dios lo consola nan. 
Felis esnan manso di curason, nan lo haña 
mundo como propiedat. 

Felis esnan cu hamber y sed pa hustisia; Dios 
lo satisfase nan. 

Felis esnan cu tene Misericordia cu otro 
hende; Dios lo tene Misericordia cu nan. 
Felis esnan di curason limpi; nan lo mira 
Dios. 

Felis esnan cu ta trese pas; Dios lo yama nan 
su yiunan. 

Felis esnan cu sufri persecushon pa motibo 
cu nan ta cumpli cu boluntad di Dios; Reino 
di shelo ta pa nan. 

Felis boso ta ora hende zundra boso, persigui 
boso y gaña tur sorto di cos malo riba boso pa 
mi motibo. 

Alegra boso y keda contento, den shelo tin un 
recompensa grandi pa boso”. 

Mateo 5:3-12 

Pa medio di esaki famia kier a expresa nos 
gradicimento na un y tur cu a duna y mustra 
nan atención, sostén y consuelo durante e 
temporada dificil aki di fayecimento y entiero 
di nos defunto stima: 



Christina Coleta 
Gomes-Tromp 


Un gradicimento grandi ta bai na Dr. Camaya, 
Dr. H. Tromp, Dr. Daiyanani, Dr. de Cuba, 
Dr. M. Rivera, Dr. Koolman, e verpleegsternan 
di piso 3 y 4. 

Dr. Roga, Roosje Kock, miss Gladys and miss 
S. Hassel, Irlene, Robert, “Strong Team- 
Strong People”, CATC, Mrs. Carol & Arthur, 
Monique, Marlien, Thea, Jossy, Amanda y 
Juan. 

Un danki tambe ta bai na personal di Aurora 
Funeral Home pa nan bon servicio. 
Alaves nos kier a invita pa 3 Santo sacrificio 
di Misa cu lo tuma lugar: 

diamars 26 di juni 2018 pa 5:30pm na Alto 
Vista 

diaranson 27 juni 2018 y diabierna 29 di juni 
2018 pa 6:30pm na Misa Sta Anna Na Noord. 
Bos presencia lo ta altamente aprecia 

Señor ta mi wardador, 
mi’n tin falta di nada. 
Den cunucu di yerbe 
berde e ta ponemi sosega. 

E ta hibami na awa 
trankil, Pa mi bolbe haya 
forsa. Salmo 23 


Cu inmenso tristesa na nos curason pero 
conforme cu Dios su boluntad, nos ta anuncia 
fayecimento di nos Tata, Welo, Ruman y Omo 
stima: 

Sr. Angelico Angela 

*31-5-1935 - f 24-6-2018 
Vdo. di Sra. Rufina ‘Ina’ Angela-Croes 



Na nomber di su 

Yiunan: Pedro & Nancy Angela y famia 

Canisia Angela 
Isidro “Chido” Angela 
fMariano y Judith Angela 

Nietonan: Junior Angela 

Jonathan Angela 
Junaykah Angela 
Jumarc Angela 


Manera yiu: Tin Sang Li na Curaçao 

Gisela Arends 


Rumannan: fFrancisca Angela y famia 

Fransisco Angela y famia na Hulanda 
Bertha Angela 

fVicenta y Pedrito Laclé y famia 

t Johannes Angela y famia 
Juan Angela y yui 


Swa y Cuñanan: Colin Croes y famia 

Barbara Maduro y famia 
Andres Croes y famia 
Margaritha Croes y famia 
tAlberto Croes y famia 
tFrans Croes y famia na Hulanda 
Teresa Croes y famia 
Candi Croes y famia 
Gabriel Croes y famia 
tAtanacio Croes y famia 
Sra. Vda. Fefa Croes y famia 


Sobrino y sobrinanan, primo y primanan, 
ihanan, comper y comernan, bisiñanan, 
amigonan di rancho Clemente, staff y personal 
di Maristella y demas famianan y conosirnan. 


Ta invita pa asisti na e acto di entiero cu lo 
tuma lugar diaranson 27 di juni 2018 di 2or 
pa 4or na Royal Funeral Home na Cumana. E 
defunto lo ta reposa for di 2or , sigui pa un 
response y despues nos lo hiba nos defunto 
stima pa su ultimo lugar di sosiego cu lo ta na 
Santana Central na Sabana Basora. 


Nos kier a pidi nos disculpa si den nos 
tristesa nos por a lubida algun famia. 



“Señor ta mi wardador, 
mi n'tin falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 
pa mi bolbe hanja forsa. 
Salmo 23:1,2,3. 

Cu honda pena pero 
conforme cu boluntad di Dios 
nos ta anuncia fayecimento 
di nos Mama, welay ruman stima: 

Theresita Boekhoudt-Rasmijn 

Mihor conoci como 'Mama' of 'Mama Theresita' 

* 12-01-1934 t 22-06-2018 

Esposo: 

tDominico (Nico) Boekhoudt 

Yiunan: 

Alicia y Lino Robert 

Magriet y Jani Dirksz 

Roberto Boekhoudt 

Milo Boekhoudt y Mariana Angela 

Ricardo Boekhoudt y Ingrid Carrasquero 

Freddy y Lisandra Boekhoudt 

tGabriel Boekhoudt 

Efigenia Boekhoudt 

Angeline Boekhoudt 

Soraida Boekhoudt y Eric Pardo 

Manera Yiunan: 

Mirto y Beryl Navas 
Milene Maduro 
Gino Franken 

Cuña: 

Sra. Viuda Celestina Boekhoudt 

Nieto- y Nietanan: 

Mila, Ranushka, Raisa, Melissa, Ryan, Kimberlee, 

Kervin, Rilene, Jaqueline, Joshua, Meldrick, Anjelien, 
Yabib, Aaron, Edsel, Edson, Stephen, Stephany 

Manera Nieto: 

Regnier Vrieswijk, Giovanni de Windt, Francis Arends 

Su bisanieto- y bisanietanan 
Rumannan: 

Lima, Ethel, Miriam, Glenny, Dennis, Mayra 
Yarzagaray y Famia. 

Ta invita primo- y primanan, comer y compernan, 
ihanan, subrino y sobrinanan, bisiña y demas famia 
Boekhoudt, Rasmijn, Yarzagaray, Robert, Dirksz, 

Blanco, Charles, Dijkhoff, Franken, Navas, Croes, 
Wouters, Geerman, Angela, Carasquero, Pardo, Dabian, 
Paskel, Kelly, Feliciana, de Mey. 

Acto di entiero lo tuma lugar diaranzon 27 di juni 
2018 di 2or pa 4or na Aurora Funeral Home y 
despues saliendo pa Santana Santa Maria Sta Cruz. 

Condolencia lo tuma lugar na Aurora Funeral Home 
diamars 26 di juni 2018 di 7'or pa 9'or di anochi. 

Si en caso den nos tristeza nos por a lubida algun 
persona of famia, nos ta pidi nos mas sincero disculpa 

Nos ta lamenta cu despues di entiero nos no por ricibi 
bishita di condolencia na cas. 



B HH”* 






" Señor ta mi wardado, 
lo mi no tin falta di 
nada" 


A bay sosega 


Sr. Antonie Adrianus Wilhelm 
HIJMERING 

(mihor conoci como Tonie) 

*25 di oktober 1936 -1 23 di juni 2018 


Na nomber di su esposa: Myrna L. Hijmering - Does 


Su yiunan: Antonie Hijmering y Roberto Sierra 

Karin Drost-Hijmering y Hans Drost 

Su nieto stima: Aaron Drost 

Manera nieto: Rachel Hennep, lyanla y llhan Soto 

Soto 


Su rumannan: Andries Hijmering y Famia 

Evert Hijmering y Famia 
+Olga Claassen-Hijmering y Famia 
Arnold Hijmeringy Famia (Hulanda) 
Wim Hijmeringy Famia (Hulanda) 
Frans Hijmeringy Famia (Hulanda) 
Janet Fleuren-Hijmering y Famia 

(Hulanda) 

SwayCuñanan: Olga Does y Famia 

+Lydia Evers-Does y Famia 
Henry(Bubu) Does y Famia 
+Edwin Does y Famia 
Selma Does y Famia 
Irena Does y Famia 
Frank Does y Famia 
Ingrid Does y Famia 


Famia di cas: Maritza Thielman-Croes y Famia, Maya 
Maduro, Angela Correa y Famia, Lucy Wolff y Famia, Liz 
Bislick 


Ayudante di cas: Angela (Annie) Samuels 

Tur ayudante y amigo/a nan di "Cas marie" y "Cas di 

Machi" 

Sobrino y sobrina nan, primo y primanan na Hulanda, 
Corsow y Merca 

Tur su Ex coleganan di KPA (Polis) y Aruba Bank, y 
bisiña, amigo y conocir nan 

Demas Famia: Hijmering, Does, Drost, Sierra, Luidens, 
Rasmijn, Claassen, Geerts, Lacle, Fleuren, Berkley, Evers, 
Chai, de Cuba, Tujeehut, v d Linden, Bislick, Thielman, 
Croes, Maduro, Arts, Arias, Coello, Hennep, Soto soto, 
Meyer, Heymans, Slieker, Ten Houten 

Acto di cremashon lo tuma lugar diahuebs 28 di juni 
2018 di 9or pa llor di mainta na Aurora Funeral Home. 

Condolencia lo tuma lugar na Aurora Funeral Home 
diaranzon 27 di juni 2018 di 7or pa 9or di anochi. 

Nos ta lamenta cu despues di entiero nos no por ricibi 
bishita di condolencia na cas. 

Sorteo # 6512 


3813 


6161 


2910 




Sorteo # 5556 


4654 




Sorteo # 261 


8323 



Sorteo #4315 


5033 


ACUARIO 



Sorteo # 2095 


4949 


5890 


7630 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 25 June 2018 Anochi 


tSB 


Sorteo # 1909 


0 

x Jackpot 

0 

x Match 4+ 

12 

x Match 4 

280 

x Afl. 12,00 


J oker 


Letter 


380.000,- 



Sorteo # 4448 

0 

x Jackpot 

4 

x Match 4 

147 

x Atl. 8,00 


02 - 06 - 09 - 21-29 


Proximo J ackpot 


59.000,- 



Sorteo # 1069 

0 

x Jackpot 

0 

x match 4 

3 

x Afl. 500,00 

51 

x Afl 50.00 

53 

x Afl.15,00 


Mega Ball 


H 


320.000,- 



MCC'A lEtlUS 


Afl. 420.000,- 



DIARIO 9983 - 7033-9097 


SUPER 

4 


4774 



FLAMINGO 6943-2826-4024 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 25 June 2018 merdia 




Sorteo # 1908 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


380.000,- 



Sorteo # 4448 

0 

x Jackpot 

3 

x Match 4 

93 

x Ati. a,uu 


Proximo J ackpot 


60.000,- 





mco 


Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


320.000,- 





Afl. 420.000,- 



Aries 


Tanto trabou tampoco no ta bon pa bo Ar- 
ies esey por trece problemanan di salud pa 
bo. Lo ta bon pa bo cuminsa haci deporte 
y come saludabel number di suerte pa bo 
ta : 44, 4 , 26 , 16 , 40, 38 



Tauro 


Si bo ta den klas di un school of bo ta den un 
grupo social bo tin cu prepara bo mes hopi 
bon pasobra ta bay bin pelea fuerte unda bo 
mester demostra bo inteligencia y pasa ariba 
dje sin perhudica bo imagen. Esaki ta pa de- 
mostra bo profesionalismo. Bo number di 
_sue_r_te_pa_awe_ta:_20, 5, 27, 17 L 41,_ 39 _ _ 

Awe ta un dia cu bo mester percura pa bo ta 
activo pa asina e frustracion no alcansa bo, un 
amigo lo invita bo awe. Ta recomendabel pa 
bo distrae bo mente awe y saca e frustracion 
di bo mente y curason Geminis Bo number 
di suerte pa awe ta: 1, 6, 28, 18, 42, 40 


Ta tempo pa bo cuminsa plania pa un dushi 
vakantie. Bo ta sinti bo mes positivo y esey 
ta habri e caminda di suerte pa bo. Un amor 
bieu ta bay bati na bo porta. Bo number di 
suerte pa awe ta: 43, 7, 29, 19, 5, 41 




Cancer 


Un conflicto den bo obligacion profesional 
y personal of familiar por presenta awe sea 
calma pasobra e ta pasahero y no demostra 
odio mas bien duna amor pa asina e conflicto 
pasa rapido. Bo number di suerte awe ta: 36, 
8, 30, 20, 44, 42 



Leo 


Lo bo ricibi un yamada awe di un persona 
cu bo tin hopi tempo sin tende di dje esaki 
lo trece nostalgia pa bo simplemente pasa 
ariba dje y demostra cu bo ta fuerte Virgo. 
Bo number di suerte pa awe ta: 17, 9, 31, 
21,45, 43 


Den un soño lo bo mira e potencial di bo 
persona sea positivo pasobra bo suerte ta 
habriendo su porta pa bo. Bo number di 
suerte pa awe ta: 14, 10, 32, 22, 46, 44 


Awe probablemente bo pareha of un co- 
lega di trabou por ta iritabel awe, sea cau- 
teloso di no haci esaki bira un problema. 
Bo number di suerte pa awe ta: 18, 11, 33, 
23, 1,45 




□ 



Awe ta bay ta un dia hopi druk pa bo Sagi- 
tario no laga esaki sea un obstaculo pa bo al- 
cansa bo meta demostra profesionalismo di 
bo parti awe. Bo number di suerte pa awe ta: 
13, 12, 34, 24, 2, 46 

Sagitario 

Bo nivel emocional di awe ta bay ta halto 
awe tene hopi cuidou di mete bo mes den un 
problema esaki lo trece hopi enemistad pa bo 
capricornio. Bo number di suerte pa awe ta: 
16, 13,35, 25,3, 1 

Capricornio 

Un amor bieu lo habri e emocionnan di 
alegria pa bo awe y ta trece e motibo pa 
lucha. Probecha di su palabranan Acuario 
esaki ta duna bo e positivismo cu bo mes- 
ter pa Sali pa dilanti. Bo number di suerte 

Aquario pa awe ta: 37,14,36,26,2 

E energia negativo ta rondona bo awe Pi- 
scis no laga esaki influencia bo pasobra 
esaki ta pasahero, duna bo mes balor bay 
lama y distrae bo mente den algo positivo. 
Bo number di suerte pa awe ta: 30, 15, 37, 
27, 5, 3 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 
Mobility Equipment 
Hire 

Tel: 568 5165 


Dokter na warda 



Oranjestad 

Dr. G. Croes 
Tel. 588 9660 


San Nicolas 

Dr. Luchmun 
Tel. 584 0299 


Botica na warda 


Oranjestad: San Nicolas: 

Sta. Mna Tel. 586 8181 San Lucas Tel. 584 5119 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 


Schedule juli 2018 



] [ 


DEFT 


MON 


02 


CARNIVAL SUNSHINE 


FREEWINDS 


13.00 


06.00 


22.00 


FREEDOM OF THE SEAS 


07.00 


23.00 


TUE 


03 


DISNEY FANTASY 


08.15 


18.00 


C 







WED 


04 


MONARCH 


08.00 


15.30 


B 


THU 


05 


CARNIVAL VISTA 


MS INSIGNIA 


08:00 


10.00 


16:00 


20.00 


SUN 


08 



WED 


11 


FREEWINDS - DEPT. 


MONARCH 


FREEDOM OF THE SEAS 


FREEWINDS 


08.00 


07.00 


06.00 


23.15 


15.30 


23.00 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

Warda Costa 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 06/25/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

180.22 

180.94 

181.74 

GBP 

2.30 

2.35 

2.41 

JPY 

161.06 

162.53 

164.17 

EUR 

206.50 

208.38 

210.48 

DKK 

26.98 

27.70 

28.50 

NOK 

20.99 

21.71 

22.51 

SEK 

19.09 

19.81 

20.61 


For amounts up to Afl. 100,000 

Resumen di casonan den Corte di Prome Instancia dia 28 juni binidero 


Orario Sospechoso Acto 
Castigabel 

08.30 M.E.G.D. D. ta 
wordo acusa di violencia den 
publico y di maltrato riba 7 di 
juni 2017. 

09.00 W. J . F . M . 

M. ta wordo acusa di a 
intencionalmente maltrata su 
mes tata riba 28 di april 2018, 
dor di dal e cu forsa na su 
cara of cabes y a causa lesion 
grave. 

09.30 K.M. M. ta wordo 
acusa di a maltrata un persona 
dor di dal un of mas biaha na 
su cabes riba 29 di april 2018. 
E ta wordo acusa di a insulta 
dos polis riba 29 di april 2018 
y di a maltrata un di tres polis 
riba e mes dia ey. 

Ademas e ta wordo acusa di a 
destrui bentana di un auto di 
polis riba e dia ya menciona. 
10.00 EG. 

S.G. EG. y S.G. ta wordo 


acusa di a lesiona un persona 
gravementepaviadi maltrato 
y a dal e varios biaha na su 
cabes y curpa riba 2 di mei 
2018. 

EG. ta wordo acusa di a 
maltrata un segundo persona 
riba e mes fecha aki dor di 
morde varios biaha na su 
braza. 

10.30 N.M.E E ta wordo 
acusa di ladronicia di un drop 
box di un casino riba 13 di 
februari 2018. 

11.00 R . R . E . H . 

H. ta wordo acusa di a 
intencionalmente maltrata 
un persona riba 14 di februari 
2018, dor di dal e varios biaha 
cu mokete of wanta na su 
cara. 

11.30 C.T.v.d.B. 

Vd.B. ta wordo acusa di a 
menasa un persona cu morto 
riba 15 di 2018, via di bis’e/ 
grit’e (entre otro): “I am 


going to cut your head off 
with this machete. If you 
call the cops, I am going to 
kill you” y/of “I am going to 
murder you. I am going to 
burn the house with you in 
it” y/of tÉ You are going to get 
it” y/of “Bo ta bay wak kico 
ta bay pasa cu bo **** bitch. 
**** bo mama, mi ta bay 
haya bo. Miho bo muri”. 

E ta wordo acusa di posesion 
di hennep riba 15 di februari 
2018. 

11.45 G.G.H.H. ta wordo 
acusa di a maltrata un persona 
pa via di intencionalmente 
dal e na su cabes riba 12 di 
april 2018. 

E ta wordo acusa di ladronicia 
di cuatro ice-lolly di un 
persona riba 6 di juli 2016. 
11.50 D.D.S. S. ta wordo 
acusa di exportacion di 
cocaina riba 20 di februari 
2018. 



Inscripcion ta sigui pa ‘Ban Move Camp’ 


ORANJESTAD - Insti- 
tuto Biba Saludabel y Ac- 
tivo (IBiSA) y Arubaanse 
Sport Unie (ASU) tin un 
programa di vacacion cla 
pa ofrece na nos muchan- 
an, cu ta Ban Move Camp. 

Ta bon pa mayornan planea y 
regla for di trempan e vakan- 
tie di nan yiunan. Ban Move 
Camp ta un actividad cu ta 
wordo organisa anualmente 
pa IBiSA y ASU cu sosten di 
e Ministerio di Deporte. 

Ban Move Camp ta wordo 
organisa den luna di juli cada 
un na un localidad diferente. 
E aña aki e prome siman dia 9 
te cu 13 di juli 2018 e camp ta 
na Sportcentrum San Nicolas 
(IBiSA). E di dos siman dia 
16 te cu 20 di juli ta sigui na 


Compleho Deportivo Frans 
Figaroa na Noord. E ultimo 
siman di 23 te cu 27 di juli e 
ta tuma luga na Centro De- 
portivo Betico Croes na Sta. 
Cruz. 

Inscripcion lo ta pa cada si- 
man separa. Fa e di dos siman 
lo ta di 18te cu 22 dijuniypa 
e di tres siman lo ta di 25 te 
cu 29 juni 2018. Inscripcion 
y pago ta posibel for di 8or di 
mainta te cu 12or di merdia y 
for di lor di merdia te cu 4or 
di atardi, na oficina principal 
di IBiSA situa na Frankrijk- 
straat y na Sportcentrum na 
San Nicolas (IBiSASN). 

Ta corda mayornan cu tin sol- 
amente 120 cupo disponibel 
den cada camp. Na momento 
cu yega e cantidad di cupo, 


no ta tuma mas mscnpcion. 
Alabes ta informa na mayor- 
nan, cu no ta tuma inscrip- 
cion mas riba e dia di camp 
ta cuminsa mes. F’esey ta pidi 
mayornan pa acudi trempan 
pa sigura e cupo di bo yiu. 
Ta exigi pa e muchanan bin 
cu keds y short bisti y pa nan 
desayuna prome cu nan ta 
bin mainta. Trece bo mesun 
boter/cup pa awa. 

Informacion di Ban Move 
camp 

E orario di e ‘vakantie camp’ 
ta for di 8or di mainta pa lor 
di merdia, pa muchanan di 6 
pa 14 aña cu ta bayendo Scol 
Basico. Durante e camp, e 
muchanan lo haya un pro- 
grama organisa y varia cu ta 
encera deporte y movecion 
tur dia. 


Rekisito na momento di 
inscribi 

Un mayor of voogd di e 
mucha mester pasa person- 
almente pa inscribi y mester 
trece e carchi di AZV (valido) 
di e mucha pa e por wordo 
sigura. Na momento di in- 
scripcion ta haci e pago tam- 
be, cash only. E costo di par- 
ticipacion na e ‘vakantiecamp’ 
ta Afl. 25,- pa 1 yiu. Ora tin2 


yiu esaki ta Afl. 40,- pa nan 
2. Yora tin 3 yiu e participa- 
cion ta bira Afl. 60,- pa nan 3. 
E costo di participacion ta pa 
siman, y e ta encera cu e mu- 
cha ta ricibi un T-shirt y dia- 
riamentetambel sandwich, 1 
juice y 1 fruta. 

Fa mas informacion por tuma 
contacto cu oficina di IBiSA 
na 582- 4987. 



ORANJESTAD - E aña 
aki Aruba Certification 
Program lo organisa e 
di dos camp pa mucha 
den luna di juli. 

E meta di camp ta pa nos 
muchanan siña mas di 
Aruba y su turismo den 
un manera interactivo. 

Durante di e camp nos lo 
trece dilanti mas di nos 
historia, cultura, con Aru- 
ba a wordo forma, flora 
y fauna y tambe con nos 
turismo ta hinca den otro. 
Tur esaki lo wordo haci 
por medio di bishita dife- 


Kids Camp: Turista riba mi isla 


rente excursion nan. Nos 
lo bishita Farke Arikok pa 
siña mas di nos naturalesa, 
nos lo bay Casa del Mar 
cu e muchanan pa nan 
wak cada funcion di cada 
departamento, tambe lo 
tin tayernan di musica y 
mucho mas pa nan siña di 
nos cultura. 

E camp ta pa mucha nan 
di 9 - 12 aña di edad. E lo 
ta pa un siman completo y 
henter dia desde 9 di juli 
te cu 13 di juli. E camp 
tin un costo di Awg. 75,- 
cu ta inclui transporte y 
cuminda. 


Na fmal di e camp edu- 
cativo aki, cada mucha tin 
mas informacion detaya 
y clave di nos isla y esaki 
na su bes lo haci cada un 
desde un edad hoben un 
embahador di Aruba. 

Mayornan cu ta interesa 
por pasa nos oficina pa 
registra nan yiu(nan) na 
L.G. Smith Boulevard 
388, of tambe por manda 
un email na info@acp.aw 
pa haci esaki. 

For tuma contacto cu 
nos tambe na 280-2924 si 
acaso tin algun pregunta. 

San Nicolas lo cera conoci cu obra di arte nobo ‘Lolita’ 



ORANJESTAD - Centro 
di ciudad na San Nicolas 
lo cera conoci cu un obra 
di arte nobo ‘Lolita’ dia- 
huebs venidero. 

Lolita ta simbolisa histori- 
camente e hende muhenan 
fuerte y independiente na 
San Nicolas cu por medio di 
e espirito di ‘entrepreneur’, a 
sa di hiba nan famia dilanti. 
Hopi di e hende muhe afro 
Caribense aki tabatin gran in- 
fluencia den comunidad y e 
estatua di Lolita ta representa 
y caracterisa e pasado aki. Es- 
aki ta segun e comunicado cu 
nos a ricibi di minister Otmar 


Oduber. 

E proyecto a inicia bou di e 
ministerio encarga cu Cul- 
tura y Turismo anterior. 
Gobierno actual ta recon- 
oce e aportacion y balor cu e 
proyecto aki tin. Conhunta- 
mente den conseho di min- 
ister a aproba continuacion 
di no solamente e proyecto 
di Lolita, sino di Changa y 
henter e transformacion di e 
area di San Nicolas como un 
centro di cultura y herencia. 
Hopi importante pa añadi ta 
cu Gobierno a ricibi ayudo 
y aportacion di yiu homber 
di Lolita Louis, for di ini- 


cio y ta consider’e un honor 
pa a scoge pa uza e figura di 
su mama como simbolo di 
e hende muhe fuerte di San 
Nicolas. E obra di arte aki a 
wordo traha pa nos artista lo- 
cal Gilbert Senchi. 

Henter comunidad di Aru- 
ba y specialmente e bario di 
San Nicolas ta cordialmente 
invita pa e ceremonia oficial 
na unda cu lo tin desvelo di 
e estatua di Lolita. E desvelo 
ta tuma luga diahuebs cum- 
insando for di 6or di atardi 
banda di Oficina di Turismo 
na San Nicolas. 


Actriz Mericano saca di hotel na Aruba causando furor riba social media 


ORANJESTAD - Durante 
fin di siman e noticia cu 
e actriz Mericano Domi- 
nique Jackson di ‘Pose’ 
cu a post un video cu el a 
wordo saca di hotel Barce- 
lo ta causando furor riba 
social media. 

E actriz a post e noticia aki 
diadomingo atardi riba Ins- 
tagram. E actriz transsexual a 
bisa cu hotel Barelao a sak’e 
for di e camber pa motibo cu 
el a nenga di tene relacion cu 
un homber blanco. E inci- 


dente aki a cuminsa un reac- 
cion negativo contra e hotel. 

Dominique Jackson ta riba 
vacacion aki riba e isla ya 
pa un par di dia caba.”Mi a 
wordo saca for di e camber di 
hotel pa motibo mi no kier a 
drumi cu un homber blanco 
riba cu vacacion. Ta supone 
cu nos mester ta na Barcelo 
Aruba y nos a wordo saca for 
di e camber pa motibo cu mi 
a bisa e homber blanco cu 
mi no lo drumi cu ne,esaki 
ta pakico el a laga saca nos di 

e hotel aki.” Esaki ta segun e 
fuente hornet.com. 

Jackson a sigui bisa.”Na ta 
pega na Aruba y mi a paga 
5mil dollar pa tin mi vacacion 
y nan a saca mi di e camber 
di hotel pa motibo di cu e 
homber blanco a bisa cu ‘el 
a insulta mi’. “Mi ta riba caya 
awo.” 

E actriz a post un par di video 
mas despues di e prome vid- 


eo.” Nos ta ok, el a update. 
Holiday Inn a ricibi nos, 
pero nos lo ta riba e siguiente 
vuelo di aki.” 

“ Ora cu e polisnan a yega 
nan no a scucha nos y no a 
haci nada cu e otro person- 
anan”, el a bisa. 

E pagina web a tuma contacto 
cu e hotel pa un splicacion 
pero no a haya un contesta 
ainda. 

Foto cortesia hornet.com 





facebook.com/bondianoticia 

Minister van Staat Sybilla Dekker: 

‘Gabinete ta dal stapnan concreto pa recobra credibilidad financiero’ 


ORANJESTAD - Fin di 
siman cu a pasa, Aruba a 
tuma despedida di Sybilla 
Dekker y Robert Croes, 
kendenan a forma parti 
di e colegio di supervision 
financiero di Aruba, CAft. 

Segun e comunicado ricibi 
di gobierno, sra. Dekker a 
expresa su gratitud na minis- 
ter president Evelyn Wever- 
Croes y minister di Finan- 
cia, Asuntonan Economico y 
Cultura, Xiomara Ruiz-Mad- 
uro, pa e manera cu e tempo 
ey caba for di oposicion como 
parlamentario a trata cu se- 
riedad e tema fmanciero di 
nos pais y awor den funcion 


como minister presidente y 
minister di Financia, Asun- 
tonan Economico y Cultura 
‘ta tuma decision y ta dal 
stapnan concreto pa Aruba 
por recobra su credibilidad 
fmanciero’ y logra yega na un 
fmancia publico manehabel 
y sostenibel manera cualkier 
pais respeta lo haci. 

Minister Ruiz-Maduro a en- 
fatisa cu ‘e hecho cu Aruba 
ta conoce pa prome biaha un 
gobierno lidera pa e ser fe- 
menino como minister presi- 
dent y minister di Financia’ ta 
gosa di e apoyo y respet di sra. 
Dekker, kende a fungi tambe 
como minister encarga cu 


Vivienda, Planificacion Ur- 
bano y Medio Ambiente na 
Hulanda. 

“Gobierno di Aruba di su 
banda a gradici sra. Dekker pa 
e bon cooperacion y e bunita 
palabranan di sosten y a felic- 
ita sra. Dekker kende cu riba 
e mesun dia aki a keda nom- 
bra como minister van Staat 
pa nos Rey su Mahestad Wil- 
lem Alexander.” 

E esfuerso y trabao serio di 
e gobierno actual ta bisto pa 
un y tur y cada dia ta haya 
mas reconocimento. Entran- 
te prome di augustus, CAft 
lo tin dos miembro nobo. E 


persona kende lo reemplasa pronto, e comunicado ta fi- 
sr. Croes lo wordo anuncia nalisa. 



KvK: Uza formulario di BBO/BAVP y BAZV pa haci declaracion 


ORANJESTAD - Segun 
Departamento di Impues- 
to, recientemente a intro- 
duci varios cambio den e 
leynan di BBO y BAZV 
Esaki ta drenta na vigor 
dia 1 di juli binidero. 

Den e ley di BBO a incorpora 
un impuesto nobo yama ‘Be- 
lasting additionele voorzien- 
ingen PPS-projecten’ abrevia 
como BAVP y pa e impuesto 
aki tambe mester haci de- 
claracion. Siguientemente 
Departamento di Impuesto 
ta informa tur e comercian- 
tenan encuanto e declaracion 
di BBO/BAVP y BAZV cu 
mester yena y entrega pa e lu- 
nanan di juli te cu december. 

Tarifa valido prome cu haci 


declaracion ta importante pa 
sa cu e tarifanan valido en- 
trante 1 di juli binidero ta lo 
siguiente: BBO 1.5% BAVP 
1.5% BAZV 3% 

Con ta calcula e impuesto? 
E base pa calcula e suma di 
impuesto ta igual pa BBO/ 
BAVP y BAZV E base ta e 
suma total di e volumen di 
benta di e empresa (bedrijf- 
somzet). Esaki ta e suma bru- 
to cu e comerciante a ricibi di 
su clientenan ora el a bende 
su producto of servicio. 

Ehempel: suma total ricibi 
den luna di juli 2018 ta Afl. 
8.000. (Den e ehempel aki e 
suma di Afl. 8.000 no ta cay 
bou di e areglo di dispensa- 
cion di impuesto.) 
Calculacion di BBO/BAVP y 


BAZV: - BBO: 1.5% di 8.000 
ta: Afl. 120 - BAVP: 1.5% 
di 8.000 ta: Afl. 120 + To- 
tal di BBO y BAVP Afl. 240 
- BAZV: 3% di 8.000 ta: Afl. 
240 + Total di BBO, BAVP y 
BAZVAfl. 480 

Declaracion di juli te cu de- 
cember, Departamento di 
Impuesto ta pidi tur comer- 
ciante pa uza e formulario di 
declaracion di BBO/BAZV 
cu nan a ricibi na comienso 
di aña 2018. Pues Departa- 
mento di Impuesto no lo bay 
otorga un pakete di formu- 
lario nobo pa e lunanan men- 
ciona. 

Con ta yena e formulario di 
declaracion? Pa e declara- 
cionnan di e lunanan juli te 


cu december, Departamento 
di Impuesto ta pidi tur com- 
erciante pa inclui e suma di 
BAVP den e suma di BBO 
y yena e suma total den e 
formulario di declaracion. 
Departamento di Impuesto 
lo tene cuenta cu e suma de- 
clara ta encera BBO y BAVP 
hunto. 

1. Conta e sumanan di BBO 
y BAVP hunto. Total Afl. 240 
(mira e ehempel akiriba) 2. 
Yena e sumanan di impues- 
to den e formulario manera 
ilustra aki: 

E suma di e Belaste omzet pa 
BBO ta igual cu e suma di 
Belaste omzet pa BAZV Pa e 
lunanan di juli te cu decem- 
ber 2018, e comerciante ta 
declara e suma total di BBO 


y BAVP den e hokinan unda 
ta skirbi Totaal verschuldigde 
BBO. No tin mester di yena 
e suma di BAVP separa y e 
suma di BBO separa. Despu- 
es ta yena e suma di BAZV na 
Totaal verschuldigde BAZV 
Na fmal ta conta e sumanan 
di impuesto hunto y ta skirbi 
e suma total na Totaal ver- 
schuldigde BBO en BAZV 

Despues di yena e fecha y 
firma e declaracion, e com- 
erciante por entrega esaki na 
Departamento di Impuesto y 
haci e pago corespondiente. 
Si ta haci uzo di online bank- 
ing, por uza e betalingsken- 
merk di BBO cu ta menciona 
riba e formulario, pa haci e 
pago di BBO y BAVP hunto. 



Advertorial 

Nagico Aportando na Aruba Soccer Academy 

ORANJESTAD - Un bes mas Nagico ta 
forma parti di Aruba Soccer Academy. 

Nagico ta contento di por contribui ya pa dos 
aña consecutivo na e deporte di futbol. Manera 
ya ta conoci, Aruba Soccer Academy ta un cli- 
nica di futbol pa muchanan di edad entre 4 cu 
16 aña cu tin e interes pa hunga futbol, sea be- 
ginners of muchanan cu ja ta eherce e deporte. 

E meta principal di clinica ta pa e muchanan 
por sigui na desaroya nan talento y mehora nan 
abilidad den futbol pero alaves den nan desa- 
royo personal. E clinica aki ta bou di guia di 
11 entrenadornan diploma y motiva pa asina 
duna nos muchanan e gana den sigui eherce 
nan deporte. Nagico ta contento di por con- 
tribui pa asina por sigui duna nos muchanan 
e oportunidad pa sigui crece den e mundo di 
futbol cu e oportunidad pa bay un try-out na 
Hulanda. Un Pabien na Aruba Soccer Acad- 
emy cu tin aproximadamente 160 alumno cu 
ya pa dos aña ta eherce un bunita trabou. 

Ta deposita aproximadamente 150 ton di desperdicio 

pa aña na Parkietenbos 



ORANJESTAD - Despues 
di mas cu 60 aña nos tin cu 
enfrenta e crisis di desper- 
dicio na Parkietenbos na 
un manera responsabel y 
sostenibel. Pa aña ta de- 
posita aproximadamente 
150 ton di desperdicio na 
Parkietenbos. 

Na Aruba nos ta produci 
entre 130 pa 150 kiloton di 
desperdicio solido pa aña cu 
ta wordo deposita sin wordo 
separa of procesa na Parki- 
etenbos. Na aña 2005 gobi- 
erno di Aruba a introduci un 
plan pa construi un planta di 
Bouldin & Lawson na Parki- 
etenbos cu lo por a contribui 
pa reduci e desperdicio cu 
ta wordo tira na Parkieten- 
bos cu casi 90% for di cual 
lo a produci un material cu 
yama ‘fluff’ di e desperdicio 
procesa. E planta di Bouldin 
& Lawson a inaugura na aña 
2009 y desde comienso no 
a funciona debidamente. 


Despues cu diferente inves- 
tigacion a constata cu e ‘fluff ’ 
tabata contamina, a pone un 
stop na e operacion di e plan- 
ta aki na aña 2011. Nos ta na 
aña 2018 y te ainda e planta 
na Parkietenbos ta cera y te 
ainda gobierno di Aruba no 
a bin cu un otro solucion pa 
combati e crisis di desperdi- 
cio na Parkietenbos. Esaki ta 
segun e comunicado cu nos a 
ricibi. 

Serlimar S G si ta boga pa un 
cambio na e bienestar di nos 
comunidad pa caba cu e crisis 
actual di desperdicio, cu nos 
tin cu enfrenta despues di a 
neglisha esaki pa mas cu 60 
aña. Pa es motibo Serlimar S 
G a haci dos peticion publico 
pa informacion Request for 
Information (RFI) pa: 

• RFI 1 - Solid Waste 
Treatment Facility 

• RFI 2 - Landfill 
Remediation and Sanitary 
Landfill 


Serlimar S G ta actualmente 
den e proceso di RFI 1 ca- 
minda a ricibi informacion di 
companianan local y lo con- 
tinua cu e proceso pa ricibi 
prosupuestonan relaciona 
cu desaroyonan di RFI 1, pa 
pone e planta na Parkietenbos 
bek den operacion cu e meta 
pa reduci e desperdicio cu ta 
wordo deposita riba Parki- 
etenbos y pa asina continua 
cu RFI 2 cu e meta pa reme- 
dia nos Parkietenbos. 

Pa alivia e situacion critico na 
Parkietenbos, Serlimar S G 
a urgi pa bin cu un solucion 
temporario caminda a firma 
un acuerdo oficial cu EcoGas 
na comienso di juni di 2018. 
EcoGas lo cuminsa procesa y 
paketa tur desperdicio resi- 
dencial cu ta wordo colecta 
pa Serlimar S G durante un 
periodo di 6 luna. Tur des- 
perdicio ta wordo procesa 
y ta wordo paketa den “en- 
virobales” cu lo wordo dera 
structuralmente na Sero Tei- 
shi cu ta bou maneho pa Ser- 
limar S G. Sero Teishi ta un 
area special di calichi cu por 
contene “envirobales” sin 
causa peliger na e medio am- 
biente. Serlimar S G a opta 
pa traha conhuntamente cu 
EcoGas pa asina haci uzo di 


nan planta cu ta separa des- 
perdicio contamina y toxico, 
specialmente metal, cu ta 
haci cu e resto di desperdi- 
cio cu ta wordo paketa den 
envirobales no ta contamina. 
Serlimar S G tin e maneho 
completo di Sero Teishi y ta 
informa comunidad cu e acu- 
erdo cu EcoGas no ta un so- 
lucion permanente cu lo so- 
luciona e crisis di desperdicio 
na Parkietenbos, pero e ta un 
solucion temporario pa alivia 
e situacion critico na Par- 
kietenbos. Sero Teishi pues 
no ta destina pa bira e di dos 
Parkietenbos na Aruba y ta 
wordo maneha estrictamente 
pa Serlimar S G. 

Den añanan 1950 nos Par- 
kietenbos a wordo coba y a 
fungi como e unico landfill 
na Aruba pa decadanan. Awe 
mas cu 60 aña despues, ainda 
nos ta deposita tur tipo di 
desperdicio na Parkietenbos 
cu ta cubri un area actual di 
16 hectare cu a surpasa su ca- 
pacidad maximo y cu awo ta 
yegando un haltura di 50 me- 
ter. Serlimar S G ta na altura 
di tur e desaroyonan cu mes- 
ter tuma luga pa trata e crisis 
di desperdicio na Parkieten- 
bos y ta trahando duro pa bin 
cu solucionnan na un forma 


corecto y responsabel. 

Mas cu 60 aña pasa durante 
e periodo cu Aruba a conoce 
un crecemento grandi den 
economia, a coba un buraco 
hundo di casi 30 meter na 
Parkietenbos cu te dia di awe 
ta wordo uza pa deshaci di 
desperdicio. Durante peri- 
odo di 1992 pa 1994 a laga 
traha un “dijk” pa contene e 
desperdicio di Parkietenbos 
den un area mas specifico, 
di 12 hectar. No obstante, 
e Parkietenbos a keda crece 
y e situacion a empeora cu 
candelanan frecuente cu ta- 
bata produci huma toxico y 
dañino afectando henter e 
vecindario y e isla comple- 
to. Na aña 2001 a bin cu un 
plan di emergencia pa com- 
bati cu e candelanan aki y un 
area addicional di 4 hectar a 
wordo introduci como parti 
di Parkietenbos na aña 2004, 
cu un maximo capacidad di 5 
aña. Awe despues di casi un 
decada ainda nos ta tirando 
desperdicio na Parkietenbos 
y awo nos tin cu enfrenta e 
crisis grandi di desperdicio 
cu solucionnan concreto pa 
un maneho di desperdicio 
mas responsabel y sostenibel 
pa Parkietenbos. 


Prins Bernhard Cultuurfonds cu prome Fonds op Naam na Aruba, 

Eduardo de Veer Fonds 



ORANEJSTAD - Reci- 
entemente Aruba a con- 
oce su prome Fonds op 
Naam, y esaki ta Fonds 
Eduardo de Veer. 

Prins Bernhard Cultuur- 
fonds conoce diferente asina 


yama Fondsen op Naam, 
esaki ta fondonan cu meta 
specifico pa cubri un parti 
specifico riba tereno cultural, 
cientifico, of di cuido/protec- 
cion di naturalesa. Esaki ta 
segun e comunicado cu nos 
a ricibi. 


E fondo aki ta pa asina sos- 
tene e desaroyo riba tereno 
musical ta di crea un asina 
yama PianoLab. E PianoLab 
ta situa den edificio ‘Rialto’, 
antes conoci como un di e 
cinemanan di famia De Veer. 


E meta principal ta pa brinda 
e hoben cu ta destaca den 
piano un oportunidad pa 
practica piano mas tanto sin 
tin gasto halto envolvi. Ta 
trahando duro pa cuminsa 
cu soft-opening den vakantie 
grandi venidero den forma di 
un summer-piano-camp. 
Como cu sr. De Veer ta apre- 
cia musica di piano hopi, a 
scoge pa piano y strijkinstru- 
menten. 

Ainda nos ta corda e obsekio 
na ocasion di celebracion di 
18 di maart y e apertura di 
Plaza Padu na 2017 den for- 
ma di un concierto di Raul 
Di Blasio! 

Aki 8 studiante (y adulto) pa- 
reu por practica via un siste- 
ma nobo cu koptelefoon. 

E forma cu lo opera e Pi- 
anolab aki ta en cooperacion 
cu e docentenan di piano y 
di viool. Hunto lo dileana e 
miho procedura pa esunnan 
cu mas mester y cu lo sa di 
haci maximo uzo di e opor- 


tunidad aki. E deseo ta pa den 
futuro cercano habri un Pi- 
anolab na San Nicolas tambe. 

Manera conoci, Prins Bern- 
hard Cultuurfonds Caribisch 
Gebied (PBCCG) ta un fon- 
do cu ta cubri tur seis isla den 
Reino. 

E oficina principal di Prins 
Bernhard Cultuurfonds ta 
situa na Amsterdam y ta for 
di Hulanda PBCCG ta ricibi 
fondonan anual pa subsidia 
proyectonan riba e 6 islanan 
Hulandes. 

Mundo cultural ta aplaudi 
grandemente e iniciativa di 
sr. De Veer y ta spera cu mas 
Fondsen op Naam lo con- 
oce luz di dia na Aruba. Tin 
scarsedad di fondo pa desa- 
royo cultural riba diferente 
tereno y Prins Bernhard Cul- 
tuurfonds Caribisch Gebied 
ta activamente sondeando 
mas Fondsen op Naam riba e 
6 islanan. 






